Kolosetɔwo 3 - Holy Bible [Ewe Bible 1913] - (Kol 3)\nAzɔ ne wofɔ mia kple Kristo ɖe tsitre la, ekema midi nusiwo le dziƒo, afisi Kristo bɔbɔ nɔ anyi ɖo le Mawu ƒe nuɖusi me.\nElabena mieku, eye wotsɔ miaƒe agbe kple Kristo ɣla ɖe Mawu me.\nNe Kristo, si nye miaƒe agbe la, ado la, ekema miawo hã miado kpakplii le ŋutikɔkɔe me.\nnusiwo ta Mawu ƒe dziku va vi sẽtowo dzi ɖo,\nnusiwo me miawo hã miezɔ le tsã, esime mienɔ agbe le nusiawo me.\nKe azɔ miawo hã miɖe nusiawo katã, siwo nye: Dziku, dɔmedzoe, nu tovo wɔwɔ, busunyagbɔgblɔ, ŋukpenanyawo la ɖa tso miaƒe nu me;\nmigaka aʋatso na mia nɔewo o; elabena mieɖe ame xoxoa kple eƒe nuwɔnawo ɖa,\neye mido ame yeye, si wowɔ yeye hena sidzedze le amesi wɔe la ƒe nɔnɔme nu,\nafisi Helatɔ kple Yudatɔ, aʋatsotso kple aʋamatsomatso, gbegãdzitɔwo kple Skitetɔ, kluvi kple ablɔɖevia ɖeke megali o, ke Kristo enye wo katã, eye wòle wo katã me.\nEyata esi míenye Mawu ƒe ame tiatiawo kple ame kɔkɔewo kpakple lɔlɔ̃viwo ŋuti la, mido dɔmetɔtrɔ kple nublanuikpɔkpɔ, dɔmekɔkɔ, ɖokuibɔbɔɖeanyi, dɔmefafa, dzigbɔgbɔ blewu,\neye mihe adodo kple mia nɔewo, eye mitsɔ ke mia nɔewo, ne nyaa ɖe le amea ɖe si ɖe amea ɖe ŋuti la, alesi Kristo hã tsɔ ke mii la, miawo hã miwɔ nenema ke!\nEye Kristo ƒe ŋutifafa naɖu dzi le miaƒe dziwo me, nusi ŋuti woyɔ mi vɛ hã le ŋutilã ɖeka me, eye mizu ame ɖakpewo!\nMina Kristo ƒe nya la nanɔ mia me geɖe fũ, eye mitsɔ nunya sia nunya fia nu mia nɔewo, eye mixlɔ̃ nu mia nɔewo kple Psalmowo kple kafukafuhawo kpakple gbɔgbɔ me hawo, eye midzi ha le amenuveve me na Mawu le miaƒe dziwo me.\nEye nusianu, si miewɔna le nuƒoƒo alo dɔwɔwɔ me la, miwɔ ye katã le Kristo Yesu ƒe ŋkɔa dzi, eye mida akpe na Mawu Fofo la le eyama me.\nMi nyɔnuwo la, mibɔbɔ mia ɖokui na mia srɔ̃wo, abe alesi wòdze le Aƒetɔ la me ene.\nMi ŋutsuwo la, milɔ̃ mia srɔ̃wo, eye migawɔ dɔmevevi le wo ŋu o.\nMi ɖeviwo la, miɖo to mia dzilawo le nusianu me; elabena esia dze Aƒetɔ la ŋu nyuie.\nMi dɔlawo la, miɖo to miaƒe aƒetɔwo le ŋutilã nu le nusianu me; menye le ame ŋku me nuwɔwɔ me, abe alesi wòdzea amewo ŋu la ene o, ke boŋ le dzimekɔkɔ me le Aƒetɔ la vɔvɔ̃ me;\neye nusianu, si ke miewɔna la, mi wɔe tso dzi me, abe Aƒetɔ lae miewɔe na ene, eye menye na amewo o,\nesi mienya bena, miaxɔ domenyinyi ƒe teƒeɖoɖo tso Aƒetɔ gbɔ la. Miesubɔ Aƒetɔ Kristo!\nElabena amesi ke wɔa nu madzɔmadzɔ la, axɔ nu madzɔmadzɔ, si wòwɔ la ƒe fetu, eye ŋkumekpɔkpɔa ɖeke mele eme o.


ABE ALESI ISIDOROS ISMAILIDIS GBLƆE ENE\nMenɔ klodzi eye aɖatsi nɔ dodom le mo nam blobloblo. Medo gbe ɖa be: “O, Mawu, nye dzitsinya le gbɔgblɔm nam be nyemagate ŋu ayi edzi awɔ dɔ le aʋawɔnuwo wɔƒe azɔ o. Medze agbagba vevie di dɔ bubu ʋuu wòglom. Matsɔ asiɖeɖe le dɔ ŋu gbalẽ si meŋlɔ ana etsɔ. Taflatse, Yehowa, mègana dɔ nawu mía vi eneawo o.” Aleke mewɔ ɖo nyametsotso sia gbɔ?\nAGBENƆNƆ mesesẽ le Drama, dziehe Greece, afisi wodzim ɖo le ƒe 1932 me o, eye ŋutifafa nɔ anyi. Fofonye ƒoa nu nam tso nusi wòdi be mava wɔ ŋu. Ede dzi ƒo nam be mayi United States aɖade suku. Esime woha Greece ƒiaƒiaƒia le Xexemeʋa II me megbe la, nya si Greecetɔwo lɔ̃a gbɔgblɔ enye be: “Miate ŋu afi míaƒe nunɔamesiwo, gake miate ŋu afi nusi le míaƒe susu me gbeɖe o.” Meɖoe kplikpaa be made sukukɔkɔ be nane si ame aɖeke mate ŋu afi akpɔ gbeɖe o nasu asinye.\nTso nye ɖevime ke la, menɔ sɔhɛwo ƒe ƒuƒoƒo si Greece Orthodɔks Sɔlemeha ɖo la dometɔ vovovo me. Wogblɔ na mí le afima be míaƒo asa na kɔmama vɔ̃ɖiwo. Meɖo ŋku ƒuƒoƒo ɖeka si dzi wotɔ asii tẽ—si nye Yehowa Ðasefowo—dzi, le esi wosusu be woawoe nye Kristo ƒe futɔ ta.\nEsi mewu asinudɔsrɔ̃suku nu le ƒe 1953 me le Athens la, mezɔ mɔ yi Germany be makpɔ dɔ awɔ aganɔ suku dem le ɣeyiɣi ma ke me hã. Gake medze edzi nenema o, eyata meɖo ta dukɔ bubuwo me. Le Kwasiɖa ʋɛ aɖewo megbe la, ga va vɔ le ŋunye keŋkeŋ le Belgium melidzeƒe. Meɖo ŋku edzi be mezɔ yi sɔlemexɔ aɖe me va nɔ anyi nɔ avi fam sesĩe ale gbegbe be aɖatsi nɔ dodom le mo nam blobloblo ɖe anyigba le ŋkunyeme. Medo gbe ɖa be ne Mawu kpe ɖe ŋunye mete ŋu yi United States la, nyemati ŋutilãmenuwo yome o, ke boŋ suku koe made ahadze agbagba anye Kristotɔ nyui kple dumevi nyui. Mlɔeba meva ɖo afima le ƒe 1957 me.\nAgbe Yeye le United States\nAgbenɔnɔ le United States menɔ bɔbɔe na amesi ʋu yi afima eye ga mele esi o, eye mese gbea hã o. Mewɔa dɔ vovovo eve le zã me eye mesẽa ŋkume yia suku le ŋkeke me. Mede kɔledzi geɖe eye mexɔ dzeside si meyi ŋgɔ boo o. Emegbe meyi California Yunivɛsiti le Los Angeles eye mexɔ dzɔdzɔmenunya ŋuti dzeside ku ɖe dzɔdzɔmeŋusẽŋununya zazã ŋu. Nya siwo fofonye gblɔ nam ku ɖe sukudede ŋu ye nɔ ŋusẽ domem le ƒe sesẽ siawo me.\nƔemaɣi lɔƒo la, medo go Greece-nyɔnuvi dzetugbe aɖe si ŋkɔe nye Ekaterini, eye míeɖe mía nɔewo le ƒe 1964 me. Míedzi mía viŋutsuvi gbãtɔ le ƒe etɔ̃ megbe, eye le ƒe si mede ene o le ema yome la, míegadzi ŋutsuvi eve kple nyɔnuvi ɖeka. Le nyateƒe me la, menɔ bɔbɔe be manɔ ƒome dzi kpɔm aganɔ nu srɔ̃m le yunivɛsiti o.\nMenɔ dɔ wɔm na U.S. Yame Srafowo ƒe adzɔha si wɔa aʋawɔtuwo kple yameʋawɔnuwo le Sunnyvale, California. Mekpe asi ɖe yame kple dzinu dzi yiyi ɖoɖo ŋuti dɔwɔna vovovowo ŋu, hekpe ɖe Agena kple Apollo ɖoɖoawo ŋu. Mexɔ kafukafu dzesiwo gɔ̃ hã ɖe dɔ si mewɔ le Apollo 8 kple Apollo 11 dzinudzidededɔwo me ta. Ema megbe la, meyi sukua dzi eye meva ƒo ɖokuinye ɖe dɔ vovovo siwo ku ɖe asrafowo ƒe yameʋawɔtuwo ŋu wɔwɔ me vevie. Le afisia si meɖo fifia ta la, mebui be nusianu si medi su asinye azɔ—srɔ̃nyɔnu nyui, vi vavã ene, dɔwɔɖui nyui, kple aƒe nyui aɖe.\nHati si Ðo Tame Kplikpaa\nLe ƒe 1967 ƒe gɔmedzedze la, medo go ŋutsu aɖe le dɔwɔƒe si ŋkɔe nye Jim, amesi ƒe dɔme nyo eye wòbɔbɔ eɖokui ale gbegbe. Jim ɖoa nukomo ɣesiaɣi eye ne mekpee be wòava no kɔfi kplim le ɖiɖiɖemeɣi la, megbena o. Ewɔa mɔnukpɔkpɔ siawo ŋudɔ tsɔ ƒoa nu nam tso Biblia me nyatakakawo ŋu. Jim gblɔ nam be yenɔ nu srɔ̃m kple Yehowa Ðasefowo.\nEwɔ nuku nam esi mese be Jim nɔ ha dem kple subɔsubɔha sia. Aleke wòdzɔe be ŋutsu nyui sia nava nye Kristo ƒe futɔwo ƒe kɔmama me nɔla? Ke hã nyemete ŋu tsi tre ɖe alesi Jim tsɔ ɖe le eme namee kple eƒe dɔmenyonyo la ŋu o. Edze abe gbesiagbe la, agbalẽ yeye aɖe nɔa esi nam be maxlẽ ene. Le kpɔɖeŋu me eva nye ɔfis gbeɖeka gblɔ be: “Isidoros, Gbetakpɔxɔ me nyati sia ƒo nu tso alesi woatu ƒomegbenɔnɔ ɖoe ŋu. Tsɔe yi aƒemee eye mia kple srɔ̃wò miaxlẽe.” Megblɔ nɛ be maxlẽ nyatia, gake emegbe esi meyi nugodo la, mevuvu magazinea kakɛkakɛ hetsɔe ƒu gbe ɖe gbelɔnu me.\nMenɔa agbalẽ kple magazine ɖesiaɖe si Jim tsɔna nam la dome gblẽm, ƒe etɔ̃ sɔŋ. Esi nazãbubu le menye ɖe Yehowa Ðasefowo ŋu, gake medi hã be Jim nakpɔtɔ anye xɔ̃nye ta la, mebui be anyo be manɔ eƒe nyawo sem le ŋkume ko.\nGake le numedzodzro mawo me la, mekpɔe be nusiwo mexɔ se hewɔna dometɔ akpa gãtɔ menɔ te ɖe Biblia dzi o. Mede dzesii be Mawuɖekaetɔ̃, dzomavɔ, kple luʋɔmakumaku nufiafiawo menɔ te ɖe Ŋɔŋlɔawo dzi o. (Nyagblɔla 9:10; Xezekiel 18:4; Yohanes 20:17) Esi menye Greece Orthodɔks hamevi dadala ta la, nyemedi be malɔ̃ ɖe edzi gaglã be nyateƒe tomee Jim nɔ o. Gake esi wònye Bibliae wòzãna ɣesiaɣi eye megblɔa eya ŋutɔ ƒe nukpɔsusu gbeɖe o ta la, meva de dzesii mlɔeba be gbedasi vevi aɖe nɔ ŋutsu sia si nam tso Biblia me.\nSrɔ̃nye va kpɔe dze sii be nane nɔ dzɔdzɔm, eye wòbiam be ɖe meƒo nu kple xɔ̃nye si nye Ðasefo la hã. Esi meɖo eŋu be ẽ la, egblɔ be: “Na míayi sɔleme bubu ɖesiaɖe ke menye Yehowa Ðasefowo o.” Gake eteƒe medidi o, mía kple srɔ̃nye kpakple mía viwo míedea Ðasefowo ƒe kpekpewo edziedzi.\nNyametsotso Sesẽ Aɖe\nEsi mele Biblia srɔ̃m la, meva do go nyagblɔɖila Yesaya ƒe nya siawo be: “Woatsɔ woƒe yiwo atu kodziwoe, eye woatsɔ woƒe akplɔwo atu hɛ gobɛwoe; dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.” (Yesaya 2:4) Mebia ɖokuinye be, ‘Aleke Mawu si lɔ̃ ŋutifafa ƒe subɔla akpɔ gome le aʋawɔtu gblẽnuwo toto vɛ kple wo wɔwɔ me?’ (Psalmo 46:10) Mexɔ ɣeyiɣi hafi metso nya me be ele be matrɔ nye dɔwɔɖuia o.\nEnye nyateƒe be tɔtrɔ sia wɔwɔ menɔ bɔbɔe o. Dɔwɔɖui si ŋu wodea bubui ye nɔ asinye. Ƒe geɖe ƒe dɔsesẽwɔwɔ, sukudede, kple nu geɖe tsɔtsɔ sa vɔe mee meto hafi ɖo afisia. Nɔnɔme sesẽ vovovowo mee meto ɖo afisia, fifia nyee nye sia dze ŋgɔ asiɖeɖe le nye dɔwɔɖuia ŋu. Gake lɔlɔ̃ deto si le asinye na Yehowa kple nye didi vevie be mawɔ eƒe lɔlɔ̃nu ɖu dzi mlɔeba.—Mateo 7:21.\nMeɖoe be madi dɔ le adzɔha aɖe me le Seattle, Washington. Gake kasia manya la, dɔ si mewɔ ɖeka kple Yesaya 2:4 kuraa o la wɔmee maganɔ. Medze agbagba be mawɔ dɔ bubu aɖewo ko gake medze edzi o, eye nye dzitsinya ganɔ fu ɖem nam ake. Eva dze nam ƒã be nyemate ŋu anɔ dɔa wɔm eye dzitsinya nyui naganɔ asinye le ɣeyiɣi ma ke me o.—Petro I, 3:21.\nEme va kɔ na mí ƒã be ele be míawɔ tɔtrɔ vevi aɖewo. Mede ɣleti ade o míewɔ tɔtrɔ le míaƒe agbenɔnɔ me eye míeɖe míaƒe ƒomea ƒe gazazã dzi ɖo esi míezãna tsã ƒe afã. Emegbe míedzra aƒe xɔasi si nɔ mía si la heƒle sue aɖe ɖe Denver, Colorado. Fifia mesu te aɖe afɔ mamlɛa—si nye asiɖeɖe le dɔa ŋu. Meŋlɔ nye asiɖeɖe le dɔ ŋu gbalẽa, eye mekɔ nu me na wo tso nye dzitsinya ŋu. Esi ɖeviawo mlɔ anyi le zã ma me megbe la, mía kple srɔ̃nye míedze klo do gbe ɖa na Yehowa, abe alesi wòdze le nyati sia ƒe gɔmedzedzea mee ene.\nMegade ɣleti ɖeka o, míeʋu yi Denver, eye le kwasiɖa eve megbe le July 1975 me la, mía kple srɔ̃nye míexɔ nyɔnyrɔ. Ɣleti ade sɔŋ va yi gake nyemekpɔ dɔ aɖeke o, eye ga si míedzra ɖo la nɔ vɔvɔm vivivi. Kaka míage ɖe ɣleti adrelia me la, ga si susɔ ɖe gadzraɖoƒe na mí megade ga si míexena ɣleti sia ɣleti ɖe aƒea ta o. Mete dɔ ɖesiaɖe ƒomevi si ŋu make ɖo la didi be mawɔ, gake le ema megbe teti ko la, meke ɖe mɔ̃ɖaŋudɔ aɖe ŋu. Fetua anɔ abe ga si mexɔna tsã ƒe afã ko ene; ke hã elolo sasasã wu esi mebia Yehowa be wòanam. Aleke gbegbe dzi dzɔmee nye si be metsɔ gbɔgbɔmenuwo ɖo nɔƒe gbãtɔ!—Mateo 6:33.\nMía Viwo Nyinyi Be Woalɔ̃ Yehowa\nFifia la, mía kple Ekaterini ƒe ŋku biã ɖe dɔ sesẽ si nye mía vi eneawo nyinyi ɖe mawumegɔmeɖosewo nu ŋu. Dzidzɔtɔe le Yehowa ƒe kpekpeɖeŋu me la, wo katã va zu Kristotɔ tsitsi, siwo tsɔ woƒe agbe ɖo anyi koŋ ɖe dɔ vevi si nye Fiaɖuƒegbeƒãɖeɖedɔ wɔwɔ ŋu. Mía viŋutsu etɔ̃awo, Christos, Lakes, kple Gregory do le Subɔsubɔdɔ ƒe Hehenasuku eye woɖo wo ɖe teƒe vovovowo fifia, wole hamewo srãm kpɔ hele ŋusẽ dom wo. Toula, si nye mía vinyɔnua, le lɔlɔ̃nu faa dɔ wɔm le Yehowa Ðasefowo ƒe dɔwɔƒegã le New York. Ewɔ dɔ ɖe míaƒe dzi dzi esi míekpɔ be wo katã tsɔ dɔwɔɖui siwo dze abe wonyo ŋutɔ ene kple esiwo me woakpɔ ga geɖe le sa vɔe be yewoasubɔ Yehowa.\nAme geɖe bia be nuka gbɔe wòtso be míete ŋu nyi mía viwo dzidzedzekpɔkpɔtɔe alea. Ele eme be mɔnu gobi aɖeke meli na vinyinyi ya o, gake míedze agbagba vevie be míaƒã lɔlɔ̃ na Yehowa kple havi ɖe woƒe dzi me. (Mose V, 6:6, 7; Mateo 22:37-39) Ðeviawo srɔ̃e be míate ŋu agblɔ na Yehowa be míelɔ̃e ko o, negbe ɖeko míaƒe nuwɔnawo ɖee fia nenema hafi.\nZi ɖeka le kwasiɖa me, le Memleɖagbewo koŋ la, ƒome bliboa kpɔa gome le gbeadzisubɔsubɔdɔa me. Míewɔa ƒome nusɔsrɔ̃ edziedzi le Dzoɖa fiẽsiwo le nuɖuɖu megbe, eye míewɔa Biblia-nusɔsrɔ̃ kple ɖeviawo dometɔ ɖesiaɖe ɖekaɖeka. Esime ɖeviawo metsi boo o la, míewɔa ɣeyiɣi kpuikpuiwo ƒe nusɔsrɔ̃ kpli wo dometɔ ɖesiaɖe ɖekaɖeka zi geɖe kwasiɖa ɖesiaɖe, eye esi wonɔ tsitsim wu la, míewɔa nusɔsrɔ̃a wòdidina vie zi ɖeka le kwasiɖaa me. Le nusɔsrɔ̃ siawo wɔwɔ me la, mía viawo lɔ̃na faa dzroa woƒe kuxiwo me kpli mí.\nMíekpɔ gome le modzakaɖeɖe tuameɖowo hã me ɖekae le ƒomea me. Míeƒoa ƒu ɖekae ƒoa haƒonuwo, eye ɖeviawo dometɔ ɖesiaɖe dina be yeaƒo ha si vivia enu vevie la. Le kwasiɖanuwuwu aɖewo la, míekpea ƒome bubuwo hena hadede tuameɖowo. Ƒome bliboa zɔa mɔ le mɔkeɣi aɖewo hã. Le mɔzɔzɔ mawo dometɔ ɖeka me la, míetsɔ kwasiɖa eve ɖi tsa le Colorado towo dzi eye míewɔ dɔ kple hame si le afima le gbeadzisubɔsubɔdɔa me. Mía viwo ɖo ŋku edzi dzidzɔtɔe be yewotsɔ yewo ɖokui nana faa wɔa dɔ le dɔwɔƒe vovovo me le nutome gã takpekpewo me, eye yewokpea asi ɖe Fiaɖuƒe Akpata tutu dɔwo ŋu le teƒeteƒewo. Azɔ esi míekplɔ ɖeviawo yi Greece be woasrã woƒe ƒometɔwo kpɔ la, wokpɔ Ðasefo nuteƒewɔla geɖe siwo nɔ gaxɔ me ɖe woƒe xɔse ta. Esia wɔ dɔ ɖe wo dzi ale gbegbe eye woɖoe kplikpaa be yewoalé dzi ɖe ƒo ahanɔ nyateƒea me maʋãmaʋãe.\nGake ɣeaɖewoɣi la, ɖeviawo dometɔ aɖewo wɔa vodada alo wɔa tiatia siwo mesɔ tututu o le xɔlɔ̃dzedze me. Le ɣebubuɣiwo la, míawo hã míewɔ nu ɖe wo ŋu nyuie o, le alesi míaƒe nya me sẽna akpa le nya aɖewo me ta. Gake esi míetrɔ ɖe ‘Yehowa ƒe nuxɔxlɔ̃’ si dze le Biblia me ŋu la, ekpe ɖe mía ŋu míeɖɔ nyawo ɖo wònyo na mí katã.—Efesotɔwo 6:4; Timoteo II, 3:16, 17.\nDzidzɔɣi Gãtɔ Kekeake le Nye Agbeme\nEsi mía viawo ge ɖe ɣeyiɣiawo katã ƒe subɔsubɔdɔa me la, mía kple Ekaterini míete ŋugbledede le nusi míate ŋu awɔ atsɔ akeke akpa si míate ŋu awɔ le agbeɖeɖedɔa me ɖe edzi la ŋu vevie. Eyata le ƒe 1994 me la, mexɔ dzudzɔ le dɔme eye mí ame evea siaa medze gbesiagbe mɔɖeɖedɔa wɔwɔ gɔme. Míeɖea gbeƒã na sukuvi siwo le kɔledzi kple yunivɛsiti siwo le míaƒe nutoa me eye míewɔa Biblia-nusɔsrɔ̃ kple wo dometɔ aɖewo. Esi mete ŋu nyaa nusiwo me tom wole—elabena menɔ nɔnɔme si me wole me kpɔ ƒe ʋɛ aɖewo koe nye si va yi ta la—mekpɔ dzidzedze geɖe le kpekpeɖeŋu nana wo be woasrɔ̃ nu tso Yehowa ŋu me. Dzidzɔ ka gbegbee nye si be mesrɔ̃ nu kple sukuvi siwo tso Bolivia, Brazil, Chile, China, Egypt, Ethiopia, Mexico, Thailand, kple Turkey! Mekpɔ gome le telefon dzi ɖaseɖiɖi hã me, vevietɔ na amesiwo doa mía degbe.\nTogbɔ be gbɔdzɔgbɔdzɔwo le ŋunye le alesi Greecegbe ma aɖe namee kple tsitsi ta hã la, medzea agbagba ɣesiaɣi be manɔ klalo akpe ɖe amewo ŋu eye be Yesaya ƒe gbɔgbɔ nanɔ asinye, amesi gblɔ be: “Nyee nye esi, dɔm!” (Yesaya 6:8) Edzɔ dzi nam be míekpe ɖe amesiwo wu ade ŋu be wotsɔ woƒe agbe ɖe adzɔgbee na Yehowa. Le nyateƒe me la, ɣeyiɣi sia koŋ mee míekpɔ dzidzɔ le wu ɖesiaɖe.\nƔeaɖeɣi va yi la, nye agbe katã nɔ te ɖe aʋawɔnu vɔ̃ɖiwo tutu be woatsɔ awu hanyevi amegbetɔwoe dzi. Gake Yehowa to eƒe amenuveve me ʋu mɔ na mía kple nye ƒomea be míeva zu esubɔla ɖeadzɔgbewo eye be míatsɔ míaƒe agbe aɖo anyi na agbe mavɔ nɔnɔ le paradisonyigba dzi ŋuti nya gbɔgblɔ na amewo. Ne mede ŋugble le nyametsotso sesẽ si mewɔ ŋu la, meɖoa ŋku nya siwo le Maleaxi 3:10 dzi be: “[Midom] kpɔ abe nyemaʋu dziƒo nu, eye nyemadudu yayra aƒo ɖe mia dzi wòagbɔ eme o hã?” Le nyateƒe me la, ewɔe alea na mí—eye míaƒe dzi dze eme!\nLakes: Fofonye melɔ̃a alakpanuwɔlawo ƒe nya o. Edze agbagba vevie be yemanye alakpanuwɔla o, vevietɔ le kpɔɖeŋu nyuitɔ ɖoɖo na eƒe ƒomea me. Egblɔnɛ na mí zi geɖe be: “Ne ètsɔ wò agbe ɖe adzɔgbee na Yehowa la, efia nane. Ele be nàlɔ̃ faa be yeatsɔ nuwo asa vɔe na Yehowa. Kristotɔnyenye gɔme katãe nye ma.” Nya siawo tsi nye susu me eye wòkpe ɖe ŋunye mesrɔ̃ eƒe kpɔɖeŋu le nuwo tsɔtsɔ sa vɔ na Yehowa me.\nChristos: Mekpɔ ŋudzedze ɖe dzinyelawo ƒe luʋɔ blibo ƒe ɖokuitsɔtsɔna Yehowa kple alesi wotsɔ moveviɖoɖo kpɔ woƒe dzilanyenye ƒe agbanɔamedzia gbɔe ŋu ale gbegbe. Le míaƒe ƒomea me la, míewɔ nusianu ɖekae—tso míaƒe subɔsubɔ dzi va ɖo míaƒe mɔkekewo yiyi dzi. Togbɔ be nu geɖe nɔ anyi dzinyelawo ate ŋu awɔ hã la, wometi nu gãwo yome o eye wotsɔ subɔsubɔdɔa ɖo nɔƒe gbãtɔ. Egbea menyae be ne metsɔ ɖokuinye katã de Yehowa ƒe subɔsubɔdɔa me la, dzi adzɔm ale gbegbe.\nGregory: Nusi ƒo dzinyelawo ƒe dzideƒonamenya siwo wogblɔ nam be madzi nye subɔsubɔdɔa ɖe edzi tae nye woƒe kpɔɖeŋu kple kpeɖodzi si fia be dzi le wo dzɔm le Yehowa ƒe subɔsubɔdɔa me eye esiae ʋãm be magbugbɔ ŋugble ade le nye nɔnɔmewo, nye dzimaɖitsitsiwo, kple subɔsubɔdɔa gɔmedzedze ŋuti tamebubuwo ŋu ahatsɔ ɖokuinye ade Yehowa ƒe dɔa me bliboe. Meda akpe na dzinyelawo le esi wokpe ɖe ŋunye be dzi le dzɔyem le esi metsɔ ɖokuinye katã de subɔsubɔdɔa me ta.\nToula: Dzinyelawo te gbe ɖe edzi ɣesiaɣi be nu vevitɔ kekeake si ate ŋu anɔ mía si enye ƒomedodo si anɔ mía kple Yehowa dome eye be nusi ko míate ŋu awɔ be dzidzɔ vavãtɔ nasu mía si enye be míawɔ míaƒe ŋutete katã le Yehowa ƒe subɔsubɔdɔa me. Wona Yehowa le na mí abe ame ŋutɔŋutɔ ene. Fofonye gblɔna na mí zi geɖe be dzidzɔ manyagblɔ aɖe nɔa ame me ne etsɔ dzitsinya dzadzɛ ɖamlɔ anyi le zã me eye wònya be yedze agbagba wɔ yeƒe ŋutete be dzi nadzɔ Yehowa.\nEsime menye asrafo le Greece, ƒe 1951\nMía kple Ekaterini le ƒe 1966 me\nNye ƒomea le ƒe 1996 me: (tso miame yi ɖusime, megbe) Gregory, Christos, Toula; (ŋgɔgbe) Lakes, Ekaterini, kple nye\nƉoe Ɖe Amewo Ɖoe Ɖe Amewo Tso Aʋawɔnuwo Tutu Dzi Yi Agbe Ðeɖe Dzi\nw00 8/1 axa 24-28\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA August 1, 2000


Hiob 2 - Holy Bible [Ewe Bible 1913] - (Hio 2)\nEye wòva me gbe ɖeka, esi mawuviwo va tsi tre ɖe Yehowa ŋku me la, Satana hã le wo dome va tsi tre de Yehowa ŋku me.\nTete Yehowa bia Satana bena: A ika nètso? Satana ɖo ŋu na Yehowa gblɔ bena: Metso tsatsa ge le anyigba dzi kple tsa ɖi ge le edzi.\nYehowa gblɔ na Satana be: Ele ŋku ɖe nye dɔla Hiob ŋua? Elabena enye ame maɖifɔ, ame dzɔdzɔe kple mawuvɔ̃la, eye wòtsri nu vɔ̃ɖi, ye amea ɖeke mede enu le anyigba dzi o. Egale eƒe dzɔdzɔenyenye me ɖe asi ko, ke woa ède adã ta me nam, be magblẽ edome naneke mawɔmawɔe.\nTete Satana ɖo ŋu na Yehowa gblɔ bena: Ŋutigbalẽ ɖe ŋutigbalẽe teƒe, eye amegbetɔ atsɔ nusiwo katã te esi la, ana be eƒe agbe ta.\nKe ɖo wò abɔ ɖa, ne nade asi eƒe ʋu kple eƒe ŋutilã ŋu kpoa, be magbe wo nya me ŋkuwo me keŋ ene oa?\nTete Yehowa gblɔ na Satana bena: Kpa ɖa, ele asiwò me, ɖeko kpɔ eƒe agbe ta!\nTete Satana dzo le Yehowa ŋku me hekplɔ ƒoƒoe vɔ̃ɖi ƒu Hiob tso eƒe afɔƒome vaseɖe eƒe dzodome.\nEye wòbɔbɔ nɔ dzowo me hetsɔ sonu gaglɛ le ŋuti kumi.\nTete srɔ̃a gblɔ nɛ bena: Egale wo blibonyenye me ɖe asi koa? Gbe Mawu, ne naku!\nKe eya ɖo ŋu nɛ bena: Eƒo nu, abe alesi nyɔnu abunetɔwo ƒoa nui ene. Miexɔ nu nyuiwo tso Mawu si, ɖe miaxɔ vɔ̃ hã oa? Le nusiawo katã me la Hiob mewɔ nuvɔ̃ kple eƒe nuyiwo o.\nKe esi wota mo te le adzɔge la, womedze sii o: tete wofa avi kple ɣli, wo dome amesiame dze eƒe awu, eye wohlẽ ke ɖe ya me wòʋuʋu ɖe woƒe ta me.\nEye wobɔbɔ nɔ anyi ɖe anyigba ɖe egbɔ ŋkeke adre kple zã adre; ke wo dometɔa ɖeke meƒo nu kplii o, elabena wokpɔ be, veve la nu sẽ ŋutɔ.


GBE BUBU Albanian Arabic Armenian (West) Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Gujarati Hiligaynon Hindi Hungarian Icelandic Igbo Indonesian Italian Japanese Kannada Kiluba Kinyarwanda Korean Latvian Lithuanian Malagasy Malayalam Marathi Mizo Moore Myanmar Niuean Norwegian Ossetian Pangasinan Papiamento (Curaçao) Persian Polish Portuguese Punjabi Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Tagalog Tahitian Tatar Telugu Thai Tiv Tshiluba Turkish Twi Ukrainian Urdu Vietnamese Zulu\n‘Mixɔ dzo le gbɔgbɔ me. Miwɔ dɔ na Yehowa.’—ROMATƆWO 12:11.\n1, 2. Nɔnɔme kae Kristotɔwo dzea agbagba be wòanɔ yewo si esi wonye nyanyuigbeƒãɖelawo ta?\nDZI le ɖekakpui aɖe dzɔm ɖe dɔ yeye si wòkpɔ ŋu. Le eƒe dɔwɔŋkeke gbãtɔ dzi la, etsi dzodzodzoe henɔ eƒe dɔtɔ lalam be wòava na mɔfiamewo ye. Ekpɔ mɔ na eƒe dɔdasi gbãtɔ eye wòbiã ŋku ɖe ewɔwɔ ŋu. Edi vevie be yeawɔ ye tɔ sinua.\n2 Nenema ke mí Kristotɔwo hã míate ŋu abu mía ɖokuiwo be míenye dɔwɔla yeyewoe. Esi wònye agbe mavɔ nɔnɔe míele mɔ kpɔm na ta la, míate ŋu agblɔ be azɔ koe míedze dɔ wɔwɔ gɔme na Yehowa. Ðikeke mele eme o be dɔ geɖe le mía Wɔla si wòadi be yeana mí míanɔ wɔwɔm kaka yi ɖe mavɔmavɔ me. Gake dɔdasi gbãtɔ si míexɔ enye be míaɖe gbeƒã eƒe Fiaɖuƒea ŋuti nyanyuia. (Tesalonikatɔwo I, 2:4) Aleke míebua dɔ sia si Mawu na mí lae? Abe alesi wònɔ le ɖekakpuia gome ene la, míedi be míatsɔ míaƒe ŋutete ɖesiaɖe awɔe, míawɔe kple dzonɔameme, kple dzidzɔ—ẽ, kple didi vevie!\n3. Nukae hiã hafi ame nate ŋu anye nyanyuigbeƒãɖela kpɔdzidzedze?\n3 Nyateƒe wònye be mele bɔbɔe be nukpɔsusu nyui ma nanɔ ame si ɖaa o. Tsɔ kpe ɖe míaƒe subɔsubɔdɔa ŋu la, dɔ bubu geɖe le mía dzi míawɔ, eye wo dometɔ aɖewo tea ɖeɖi mía ŋu eye míevona le mía ɖokui me o. Míete ŋu dzea agbagba kpɔa dɔ siawo ƒe akpa gãtɔ gbɔ galéa fɔ ɖe subɔsubɔdɔa ŋu alesi dze. Gake hloloetsotsoa aganɔ edzi yim kokoko. (Marko 8:34) Yesu te gbe ɖe edzi be abia agbagbadzedze vevie hafi míate ŋu anye Kristotɔ kpɔdzidzedzewo.—Luka 13:24.\n4. Aleke dzimaɖitsitsi gbesiagbe ate ŋu akpɔ ŋusẽ ɖe míaƒe gbɔgbɔmenukpɔsusu dzi?\n4 Esi dɔ geɖe li míawɔ ta la, ele bɔbɔe be nu naglo mí alo ɖeɖi nate mía ŋu ɣeaɖewoɣi. ‘Dzimaɖitsitsi ɖe agbe ŋu’ ate ŋu atsi dzo kple ŋudzedzekpɔkpɔ si le mía me ɖe teokrasidɔwo ŋu la nu. (Luka 21:34, 35; Marko 4:18, 19) Esi míenye amegbetɔ madeblibowo ta la, ate ŋu adzɔ be míaɖe asi le ‘lɔlɔ̃ si nɔ mía si le gɔmedzedzea me’ ŋu. (Nyaɖeɖefia 2:1-4) Subɔsubɔdɔ si míewɔna na Yehowa ƒe akpa aɖewo ate ŋu azu abe kɔnu ƒomevi aɖe ko ene. Aleke Biblia na dzideƒonamenya siwo hiã la míi be dzo nakpɔtɔ anɔ mía me ɖe subɔsubɔdɔa ŋu?\nAbe “Dzobibi” Ene Le Míaƒe Dzi Me\n5, 6. Aleke apostolo Paulo bu gbeƒãɖeɖe ƒe mɔnukpɔkpɔ si nɔ esi lae?\n5 Subɔsubɔdɔ si Yehowa de mía si la xɔ asi ale gbegbe be mele be wòazu dɔ maɖinu dzro aɖe ko o. Apostolo Paulo bu gbeƒãɖeɖe nyanyuia be enye mɔnukpɔkpɔ gã aɖe, eye ebu eɖokui be yemedze be woatsɔe ana ye hafi o. Egblɔ be: “Nye amesi nye ame kɔkɔewo katã dome suetɔ la, wotsɔ amenuveve sia na, bene magblɔ Kristo ƒe kesinɔnu, si mele nyanya tsitotsito o la afia le trɔ̃subɔlawo dome, eye bene mana keklẽ naklẽ na wo katã, bene woanya nusi nye nya ɣaɣla, si woɣla ɖe Mawu, si wɔ nuwo katã la me tso ŋɔli mavɔwo me la ƒe nuɖoanyi la.”—Efesotɔwo 3:8, 9.\n6 Nukpɔsusu ɖɔʋu si nɔ Paulo si ɖe subɔsubɔa ŋu nye kpɔɖeŋu nyui ŋutɔ aɖe na mí. Egblɔ le agbalẽ si wòŋlɔ na Romatɔwo me be: “Le gonyeme la melɔ̃ bena, magblɔ nyanyui la afia.” Nyanyuia mekpe ŋu nɛ o. (Romatɔwo 1:15, 16) Nukpɔsusu nyuitɔ nɔ esi eye wòdi vevie be yeawɔ yeƒe subɔsubɔdɔa ade goe.\n7. Nuka ŋue Paulo xlɔ̃ nu tsoe le agbalẽ si wòŋlɔ na Romatɔwo me?\n7 Apostolo Paulo kpɔ alesi wòhiã be woayi edzi atsɔ dzo ɖe dɔa ŋui dze sii, eyata exlɔ̃ nu Kristotɔ siwo nɔ Roma be: “Ne veviedodo hiã la, migawɔ ƒome o; mixɔ dzo le gbɔgbɔ me; miwɔ [dɔ na Yehowa, NW].” (Romatɔwo 12:11) Helagbe me nya si gɔme woɖe be “ƒome” fia be woanye “ɖɔɖɔetɔ, kuviatɔ.” Togbɔ be míanɔ alɔgblɔdɔ ŋutɔŋutɔ wɔm le míaƒe subɔsubɔdɔ me o hã la, ehiã be mí katã míanɔ ŋudzɔ be míade dzesii ne gbɔgbɔmekuviawɔwɔ ƒe dzesiwo te dzedze eye míawɔ asitɔtrɔ siwo sɔ le míaƒe nɔnɔme ŋu ne míenya kpɔ dzesi mawo le mía ɖokui ŋu ko.—Lododowo 22:3.\n8. (a) Nukae zu abe “dzobibi” ene le Yeremya ƒe dzi me, eye nukatae? (b) Nukae míate ŋu asrɔ̃ tso nusi dzɔ ɖe Yeremya dzi me?\n8 Mawu ƒe gbɔgbɔ hã ate ŋu akpe ɖe mía ŋu ne dzi ɖe le mía ƒo. Le kpɔɖeŋu me, ɣeaɖeɣi la, dzi ɖe le nyagblɔɖila Yeremya ƒo, eye wòdi be yeadzudzɔ nyagblɔɖidɔa. Egblɔ le Yehowa ŋu gɔ̃ hã be: “Maɖe ŋku ɖa le edzi, eye [nyemagaƒo] nu le eƒe ŋkɔ me o.” Ðe esia fia be nu gã aɖe gblẽ le Yeremya ŋu le gbɔgbɔ mea? Ao. Le nyateƒe me la, alesi Yeremya sẽŋu le gbɔgbɔ me, lɔlɔ̃ si nɔ esi na Yehowa, kple nyateƒea ƒe dzo si nɔ emee do ŋusẽe be wòyi nyagbɔgblɔɖia dzi. Eɖe nu me be: “[Yehowa ƒe nya nɔa] nye dzi me abe dzobibi nue wotu nu ɖo ɖe nye ƒuwo me ene, etsɔtsɔ tia kɔ nam, eye wògloam.” (Yeremya 20:9) Enye nusi ate ŋu adzɔ be dzi naɖe le Mawu subɔla wɔnuteƒewo ƒo ɣeaɖewoɣi. Gake ne wodo gbe ɖa bia Yehowa ƒe kpekpeɖeŋu la, anya nusi le woƒe dzi me eye wòana eƒe gbɔgbɔ kɔkɔea wo faa ne eƒe nya la le woƒe dzi me abe Yeremya ene.—Luka 11:9-13; Dɔwɔwɔwo 15:8.\n“Migatsi Gbɔgbɔ la Nu O”\n9. Nukae ate ŋu axe mɔ be gbɔgbɔ kɔkɔea magawɔ dɔ na mí o?\n9 Apostolo Paulo xlɔ̃ nu Tesalonikatɔwo be: “Migatsi gbɔgbɔ la nu o.” (Tesalonikatɔwo I, 5:19) Ẽ, nuwɔna kple nɔnɔme siwo tsi tre ɖe mawumegɔmeɖosewo ŋu ate ŋu axe mɔ na gbɔgbɔ kɔkɔea ƒe dɔwɔwɔ na mí. (Efesotɔwo 4:30) Wode dɔ asi na Kristotɔwo egbea be woaɖe gbeƒã nyanyuia. Míedea bubu mɔnukpɔkpɔ sia ŋu. Mewɔa nuku na mí be amesiwo menya Mawu o la doa vlo míaƒe gbeƒãɖeɖedɔa o. Gake ne Kristotɔ aɖe ɖoe koŋ gbe eƒe subɔsubɔdɔa wɔwɔ la, ate ŋu awɔe be Mawu ƒe gbɔgbɔa ƒe ameʋãŋusẽ nu natsi.\n10. (a) Aleke mía havi amegbetɔ ƒe nukpɔsusu ate ŋu akpɔ ŋusẽ ɖe mía dzii? (b) Míaƒe subɔsubɔdɔa ŋu nukpɔsusu ɖɔʋu kae dze le Korintotɔwo II, 2:17?\n10 Amesiwo le Kristo-hamea godo dometɔ aɖewo abu míaƒe subɔsubɔdɔa be enye agbalẽmamadɔ aɖe ko. Bubuwo asusui vodadatɔe be nudzɔdzɔ xɔxɔ le amewo si tae míetsoa aƒeme yia aƒeme ɖo. Ne míeɖe mɔ nukpɔsusu gbegblẽ mawo kpɔ ŋusẽ ɖe míaƒe nɔnɔme dzi la, ate ŋu aɖe ku si míetsena le subɔsubɔdɔa me dzi akpɔtɔ. Le esi teƒe be míaɖe mɔ nukpɔsusu mawo nakpɔ ŋusẽ ɖe mía dzi la, mina nukpɔsusu si le Yehowa kple Yesu si ɖe subɔsubɔdɔa ŋu nanɔ míawo hã si. Apostolo Paulo ɖe nukpɔsusu ɖɔʋu ma gblɔ esime wògblɔ be: “Elabena míele abe ame geɖe, siwo baɖa Mawu ƒe nya la ene o; ke boŋ abe vavãnyenye me kple Mawu me míetsɔnɛ tsonɛ gblɔa nya le Mawu ƒe ŋku me le Kristo me ene.”—Korintotɔwo II, 2:17.\n11. Nukae kpe ɖe Kristotɔ gbãtɔwo ŋu be dzo gakpɔtɔ nɔ wo me togbɔ be wonɔ wo yome tim hã, eye aleke wòle be woƒe kpɔɖeŋua nawɔ dɔ ɖe mía dzi?\n11 Ɣeyiɣi kpui aɖe le Yesu ƒe ku megbe la, eƒe nusrɔ̃la siwo nɔ Yerusalem ge ɖe yometiti ƒe ɣeyiɣi aɖe me. Wodo vɔvɔ̃ na wo hede se na wo be woadzudzɔ gbeƒãɖeɖe. Ke hã Biblia gblɔ be “gbɔgbɔ kɔkɔe la yɔ wo katã taŋ, eye wogblɔ mawunya la kple dzideƒo.” (Dɔwɔwɔwo 4:17, 21, 31) Nya siwo Paulo ŋlɔ ɖo ɖe Timoteo le ƒe aɖewo megbe la ɖe nukpɔsusu nyui si wòle be wòanɔ Kristotɔwo si ɣesiaɣi fia. Paulo gblɔ be: “Mawu mena vɔvɔ̃gbɔgbɔ mí o, ke boŋ ŋusẽ kple lɔlɔ̃ kpakple ɖokuidziɖuɖugbɔgbɔe wòna mí. Eyata ŋu nagakpe wò le mía Aƒetɔ ƒe ɖaseɖiɖi kple nye, amesi nye eƒe gatɔ la ŋuti o; ke boŋ kpe fu kple nyanyui la le Mawu ƒe ŋusẽ la nu.”—Timoteo II, 1:7, 8.\nNuka ƒe Fee Míenyi le Mía Havi Si?\n12. Susu vevi ka tae míeɖea gbeƒã nyanyuia ɖo?\n12 Hafi nukpɔsusu nyui nanɔ mía si ɖe subɔsubɔdɔa ŋu la, ke ele be seselelãme nyui nanɔ mía si. Nukatae míeɖea gbeƒã ɖo? Susu vevitɔ dze le hakpala ƒe nyawo me be: “Yehowa, wò . . . mawumemewo akafu wò. Woagblɔ nya le wò fiaɖuƒe ƒe bubu ŋu, eye woaƒo nu le wò ŋusẽ ŋu, ne woaɖe eƒe nutsuwɔwɔwo kple eƒe fiaɖuƒe ƒe atsyɔ̃ nyo la fia amegbetɔviwo.” (Psalmo 145:10-12) Ẽ, ɖe míeɖea gbeƒã be míakafu Yehowa le gaglãgbe eye be míakɔ eƒe ŋkɔ ŋu le ameƒomea katã ŋkume. Ne ame ʋɛ aɖewo koe ɖoa to mí gɔ̃ hã la, xɔxɔgbedasia gbɔgblɔ nuteƒewɔwɔtɔe anye kafukafu na Yehowa.\n13. Nukae ʋãa mí be míagblɔ xɔxɔ mɔkpɔkpɔ ŋu nya na amewo?\n13 Lɔlɔ̃ na amewo kple esi míedi be míaɖi ʋufɔ o hã tae míeɖea gbeƒã ɖo. (Xezekiel 33:8; Marko 6:34) Nya siwo Paulo gblɔ esi wònɔ nu ƒom tso amesiwo le Kristo-hamea godo ŋu la do ƒome kple nya sia, egblɔ be: “Helatɔwo kple Barbaratɔwo, nunyalawo kple ame manyanuwo katã ƒe fenyila menye.” (Romatɔwo 1:14) Paulo se le eɖokui me be agba le ye dzi be yeaɖe gbeƒã nyanyuia na wo, elabena Mawu ƒe lɔlɔ̃nue wònye be ‘woaxɔ amewo katã ɖe agbe.’ (Timoteo I, 2:4) Egbea la, lɔlɔ̃ ma kee le mía si na mía havi eye míebui agbanɔamedzi nenema ke. Lɔlɔ̃ si le Yehowa si na ameƒomeae ʋãe be wòdɔ Via ɖo ɖe anyigba dzi be wòaku ɖe wo ta. (Yohanes 3:16) Vɔsa gã aɖee nye ema. Míesrɔ̃a Yehowa ƒe lɔlɔ̃ ne míezã ɣeyiɣi hedze agbagba be míagblɔ xɔxɔ si nɔ te ɖe Yesu ƒe vɔsa dzi ŋu nyanyuia na ame bubuwo.\n14. Nya kawoe Biblia gblɔ tso xexeme si le Kristo-hamea godo ŋu?\n14 Yehowa Ðasefowo bua wo havi amegbetɔwo be woate ŋu ava nye Kristotɔwo ƒe nɔvihabɔbɔa me tɔwo. Ele be míaɖe gbeƒã dzinɔameƒotɔe, gake míaƒe dzinɔameƒoa menye dzrewɔtɔ o. Le nyateƒe me la, Biblia zã nyagbe sesẽ aɖewo esi wònɔ nu ƒom tso xexeame ŋu gbadzaa. Paulo zã nya “xexeme” le susu madeamedzi nu esi wònɔ nu ƒom tso “xexe sia me nunya” kple “xexeame nudzodzrowo” ŋu. (Korintotɔwo I, 3:19; Tito 2:12) Azɔ hã Paulo ɖo ŋku edzi na Efeso Kristotɔwo be esime wonɔ agbe nɔm ɖe ‘xexeme sia ƒe nuɖoanyiwo nu’ la, wonye “ame kukuwo” le gbɔgbɔ me. (Efesotɔwo 2:1-3) Nyagbɔgblɔ siawo kple bubu siwo ɖii la wɔ ɖeka kple apostolo Yohanes ƒe nya siawo be: “Xexeme blibo la katã le vɔ̃ɖitɔ la me.”—Yohanes I, 5:19.\n15. Nukae míewɔna ɖe amesiwo mele Kristo-hamea me o ŋu o, eye nukatae mele be míawɔe o?\n15 Gake ɖo ŋku edzi be nyagbɔgblɔ mawo ku ɖe xexeame gbadzaa si ɖe vovo tso Mawu gbɔ ŋu, ke menye ame ɖekaɖekawo o. Kristotɔwo metsɔnɛ ɖoa wo ɖokui dzi tsoa nya me do ŋgɔ tso alesi ame aɖe axɔ gbeƒãɖeɖeae ŋu o. Susu aɖeke mele wo si woanɔ te ɖe edzi agblɔ be ame aɖe nye gbɔ̃ o. Menye míaƒe dɔe wònye be míagblɔ nusi ava dzɔ ne Yesu va be yeama “alẽwo” kple “gbɔ̃wo” me o. (Mateo 25:31-46) Yesue nye ʋɔnudrɔ̃la si wotia; menye míawoe o. Gakpe ɖe eŋu la, nuteƒekpɔkpɔ ɖee fia be amesiwo nyrɔ wo ɖokui ɖe agbe vlotɔ kekeake nɔnɔ me gɔ̃ hã va xɔ Biblia ƒe gbedasia, wɔ tɔtrɔ, eye wozu Kristotɔ agbedzadzɛnɔlawo. Eyata togbɔ be míedi be míade ha kple ame aɖewo o hã la, míahe ɖe megbe le Fiaɖuƒe mɔkpɔkpɔa gbɔgblɔ na wo ŋu ne mɔnukpɔkpɔ ʋu ɖi o. Ŋɔŋlɔawo gblɔ be esime ame aɖewo gakpɔtɔ nye dzimaxɔsetɔwo la, ‘woƒe nɔnɔme sɔ na agbe mavɔ kpɔkpɔ.’ Wova zu xɔsetɔwo emegbe. (Dɔwɔwɔwo 13:48) Míate ŋu anya amesiwo si nɔnɔme nyui le nenema o vaseɖe esime míaɖi ɖase na wo hafi—ɖewohĩ zi gbɔ zi geɖe. Esi nya sia le susu me na mí ta la, míewɔa nu kple amesiwo mexɔ xɔxɔgbedasia haɖe o la le ‘tufafa’ kple ‘bubu deto’ me, akpɔ mɔ be wo dometɔ aɖewo ava xɔ agbenya la.—Timoteo II, 2:25; Petro I, 3:15.\n16. Susu siwo ta míedi be míatu ‘nufiafiaɖaŋu’ ɖo dometɔ ɖeka ɖe?\n16 Ne míetu nufialawo ƒe nɔnɔme ɖo la, ana míagadi vevie wu be míagblɔ nyanyuia. Le kpɔɖeŋu me: Amesi menya fefe alo kamedefefe aɖe wɔwɔ o la mase vivi nɛ o. Gake dzidzɔ sɔŋ wònyena na amesi nya eŋu nyuie. Nenema ke Kristotɔ siwo tu ‘nufiafiaɖaŋu’ ɖo la dzia woƒe dzidzɔkpɔkpɔ le subɔsubɔdɔa me ɖe edzi. (Timoteo II, 4:2; Tito 1:9) Paulo ɖo aɖaŋu na Timoteo be: “Do vevie be, natsɔ ɖokuiwò afia Mawu abe ame like kple dɔwɔla, si mehiã be, ŋu nakpee o, kpakple amesi wɔa nyateƒenya la ŋudɔ nyuie ene.” (Timoteo II, 2:15, NW) Aleke míatu míaƒe nufiafiaŋutetewo ɖoe?\n17. Aleke míatu Biblia me sidzedze ƒe ‘dzodzro’ ɖoe, eye vi kae wòaɖe le míaƒe subɔsubɔdɔa wɔwɔ me?\n17 Mɔ ɖekae nye be míasrɔ̃ nyateƒe sidzedzea geɖe akpee. Apostolo Petro de dzi ƒo na mí be: “Abe [vidzĩwo] ene la gbɔgbɔ me notsi tsimatɔ nadzro mi vevie, bene miatsi to me hena xɔxɔ la.” (Petro I, 2:2) Le dzɔdzɔme nu la, edzroa vidzĩ si le lãmesẽ me be yeano no. Gake ahiã be Kristotɔ natu Biblia me sidzedze ƒe ‘dzodzroa’ ɖo. Esia anya wɔ ne wotu nusɔsrɔ̃ kple nuxexlẽ ƒe nɔnɔme nyuiwo ɖo. (Lododowo 2:1-6) Agbagbadzedze kple ɖokuimamlã hiã ne míedi be míazu Mawu ƒe Nya la fiala bibiwo, gake teƒeɖoɖo geɖe le agbagba mawo dzedze me. Dzidzɔ si tsoa Mawu ƒe Nya la me dzodzro me awɔe be Mawu ƒe gbɔgbɔa nanɔ bibim le mía me, eye míadi vevie be míagblɔ nusi míesrɔ̃ na ame bubuwo.\n18. Aleke Kristotɔwo ƒe kpekpewo ate ŋu adzra mí ɖo be míawɔ nyateƒea ŋudɔ nyuie?\n18 Kristotɔwo ƒe kpekpewo hã wɔa akpa vevi aɖe le Mawu ƒe Nya la zazã nyuie me. Ne wole mawunyakpukpuiwo xlẽm le dutoƒonuƒo ƒoɣi kple le Ŋɔŋlɔawo me dzroɣi bubuwo la, anyo be míakpɔ wo dzi le míaƒe Biblia me. Ade mía dzi be míalé fɔ ɖe kpekpewo me dɔwɔnawo ŋu, tsɔ kpe ɖe esiwo ku ɖe míaƒe gbeƒãɖeɖedɔa ŋu tẽ hã ŋu. Negadzɔ gbeɖe be míabu wɔwɔfiawo nu tsɛe o, ɖewohĩ aɖe mɔ be nane nahe míaƒe susu ɖa le wo dzi o. Ðokuimamlã kple susua ƒe nu ŋu nɔnɔ hiã le afisia hã. (Timoteo I, 4:16) Kristotɔwo ƒe kpekpewo doa ŋusẽ míaƒe xɔse, wokpena ɖe mía ŋu míetua dzodzro ɖo na Mawu ƒe Nya la, eye enaa hehe mí be míenyea gbeƒãɖela siwo dina vevie be yewoagblɔ nyanyuia.\nMíate Ŋu Akpɔ Mɔ na Yehowa ƒe Kpekpeɖeŋu\n19. Nukatae wòle vevie ŋutɔ be míakpɔ gome le gbeƒãɖeɖedɔa me ɣesiaɣi?\n19 Kristotɔ siwo ‘xɔ dzo le gbɔgbɔ me’ eye wodina vevie be yewoagblɔ nyanyuia dzea agbagba be yewoakpɔ gome le subɔsubɔdɔa me ɣesiaɣi. (Efesotɔwo 5:15, 16) Ele eme baa be míaƒe nɔnɔmewo to vovo, eye mí katã míate ŋu azã ɣeyiɣi agbɔsɔsɔme ɖeka le agbeɖeɖedɔ sia me o. (Galatiatɔwo 6:4, 5) Gake ɖewohĩ nusi le vevie wu ɣeyiɣi agbɔsɔsɔme si míazã le gbeƒãɖeɖedɔa mee nye zi alesinu míeƒoa nu tso míaƒe mɔkpɔkpɔa ŋu na amewo. (Timoteo II, 4:1, 2) Zi alesi míeɖea gbeƒãe la, zi nenemae míakpɔ dɔ sia ƒe vevienyenye adze sii. (Romatɔwo 10:14, 15) Ne míedoa go dzianukwaretɔ siwo le hũ ɖem hele konyi fam eye mɔkpɔkpɔ mele wo si o ɣesiaɣi la, míaƒe dɔmetɔtrɔ kple havilɔlɔ̃ adzi ɖe edzi.—Xezekiel 9:4; Romatɔwo 8:22.\n20, 21. (a) Dɔ kae gale mía ŋgɔ? (b) Aleke Yehowa le asi kpem ɖe míaƒe agbagbadzedzewo ŋui?\n20 Yehowa tsɔ nyanyuia de mía si. Esiae nye dɔ gbãtɔ si míexɔ tso egbɔ esi míenye eƒe “hadɔwɔlawo.” (Korintotɔwo I, 3:6-9) Míedi vevie be míatsɔ luʋɔ blibo, míaƒe ŋutete ɖesiaɖe, awɔ dɔ sia si Mawu de mía si lae. (Marko 12:30; Romatɔwo 12:1) Amesiwo si nɔnɔme nyui le dometɔ geɖe gakpɔtɔ le xexeame siwo nyateƒea ƒe dɔ le wuwum. Dɔ geɖe gali míawɔ, gake míate ŋu akpɔ mɔ be Yehowa ado alɔ mí esi míele agbagba dzem be míawu míaƒe subɔsubɔdɔa nu bliboe.—Timoteo II, 4:5.\n21 Yehowa na eƒe gbɔgbɔ mí eye ena míele dzadzraɖoɖi kple ‘gbɔgbɔmeyi’ si nye Mawu ƒe Nya la. To eƒe kpekpeɖeŋu me la, míate ŋu ake nu ‘aƒo nu faa ana woanya nyanyuia ŋu nya ɣaɣla la.’ (Efesotɔwo 6:17-20) Neva eme be woagblɔ nya si apostolo Paulo gblɔ le Tesalonika Kristotɔwo ŋu le míawo hã ŋu be: “Míaƒe nyanyui la meva mia gbɔ le nya me ɖeɖeko o, ke boŋ le ŋusẽ kple Gbɔgbɔ kɔkɔe kpakple kakaɖedzikpɔkpɔ geɖe me hã.” (Tesalonikatɔwo I, 1:5) Ẽ, mina míatsɔ didi vevie aɖe gbeƒã nyanyui lae!\n• Le dzimaɖitsitsi ɖe agbe ŋu ta la, nukae ate ŋu adzɔ ɖe míaƒe dzonɔameme ɖe subɔsubɔdɔa ŋu dzi?\n• Mɔ ka nue wòle be míaƒe didi be míaɖe gbeƒã nyanyuia nanɔ abe “dzobibi” ene le míaƒe dzi me?\n• Subɔsubɔdɔa ŋu nukpɔsusu gbegblẽ kawoe wòle be míatsri?\n• Aleke wòle be míabu amesiwo menye haxɔsetɔwo o lae?\n• Aleke Yehowa kpena ɖe mía ŋu be dzo nakpɔtɔ anɔ mía me ɖe gbeƒãɖeɖedɔa wɔwɔ ŋu ɖaa?\nKristotɔwo srɔ̃a Paulo kple Yeremya ƒe dzonɔameme\nLɔlɔ̃ na Mawu kple ame havie ʋãa mí míedoa vevie nu le subɔsubɔdɔa me\nƉoe Ɖe Amewo Ɖoe Ɖe Amewo Tsɔ Didi Vevie Ðe Gbeƒã Nyanyui lae\nw00 7/1 axa 8-13


TERTULLIAN, si nye ƒe alafa etɔ̃lia me mawunyaŋununyala aɖe, gblɔ le eƒe agbalẽa aɖe me be nyɔnuwoe nye “agbo” si nu gbɔgbɔ vɔ̃wo tona vana xexeame. Ame bubuwo zã Biblia tsɔ ɖee fia be nyɔnuwo nye ame tsɛwo wu ŋutsuwo. Le esia ta ame geɖe susuna be Biblia ɖi gbɔ nyɔnuwo.\nElizabeth Cady Stanton, si nye nyɔnu aɖe si ʋli nyɔnuwo ƒe gomenɔamesiwo ta le United States, le ƒe alafa 19 lia me, susu be “Biblia kple Mawusubɔsubɔe nye mɔxenu gãtɔ kekeake na nyɔnuwo ƒe ablɔɖekpɔkpɔ.” Stanton gblɔ tso Biblia-gbalẽ atɔ̃ gbãtɔawo ŋu ɣeaɖeɣi be: “Nyemeganya agbalẽ aɖeke si fia nu tsitotsito ku ɖe nyɔnuwo dzi ɖuɖu kple gbɔ ɖiɖi wo ŋu de agbalẽ siawo nu o.”\nTogbɔ be ame aɖewo ko sie nukpɔsusu manyomanyo ma anɔ egbea hã la, ame geɖe susuna kokoko be Biblia ƒe akpa aɖewo de gbɔ ɖiɖi nyɔnuwo dzi. Ðe nyataƒoƒo alea sɔa?\nAlesi Wobu Nyɔnuwoe le Hebri Ŋɔŋlɔawo Me\n“Wò tame anɔ srɔ̃wò ŋu, eye eya anye gã ɖe dziwò.” (Mose I, 3:16) Ðeklemiɖelawo fiaa asi nya sia be enye Mawu ƒe ʋɔnu dɔdrɔ̃ Xawa kple eƒe asi dada ɖe edzi be ŋutsuwo nate nyɔnuwo ɖe anyi. Gake menye Mawu ƒe tameɖoɖoe nya sia si wògblɔ na Xawa la nye o, ke boŋ enye nu wɔnublanui si tututu ado tso nuvɔ̃ si wòwɔ, kple Mawu ƒe dziɖulanyenye si wògbe, me gbɔgblɔ nɛ boŋ. Ŋuta sesẽ le nyɔnuwo ŋu nye ameƒomea ƒe blibomademade me tsonu, menye Mawu ƒe lɔlɔ̃nu o. Le nyateƒe me le dukɔ geɖe me la, srɔ̃ŋutsuwo tea wo srɔ̃nyɔnuwo ɖe anyi vevie zi geɖe. Gake menye aleae Mawu ƒe tameɖoɖo le tso gɔmedzedzea me hafi o.\nMawu ƒe nɔnɔme nue wòwɔ Adam kple Xawa siaa ɖo. Gawu la, se ɖekae Mawu de na wo ame evea: be woadzi, ayɔ anyigba dzi ahanye agbo ɖe edzi. Wo kple eve lae awɔ dɔ aduadu. (Mose I, 1:27, 28) Eme kɔ ƒã be le ɣemaɣi la, wo dometɔ aɖeke meɖua nɔvia dzi ŋutasesẽtɔe o. Mose I, 1:31 gblɔ be: “Mawu kpɔ nusiwo katã wòwɔ la, eye kpɔ ɖa, wonyo ŋutɔ.”\nLe go aɖewo me la, Biblia me nuŋlɔɖiwo megblɔna nusi nye Mawu ƒe nukpɔsusu le nane ŋu o. Ðeko nuŋlɔɖi siawo nyea nusiwo dzɔ va yi la ŋuti nyatakakawo ko. Woka nya ta tso alesi Lot tsɔ vianyɔnuwo na Sodomtɔwo be woaɖe ŋuti, evɔ nuŋlɔɖia megblɔ be enyo loo alo be Mawu kpɔ ŋudzedze ɖe nusi Lot wɔ la ŋu o. *—Mose I, 19:6-8.\nLe nyateƒe me la, Mawu lé fu ameteteɖeanyi kple ŋlɔmiwɔwɔ ƒomevi ɖesiaɖe. (Mose II, 22:21; Mose V, 27:19; Yesaya 10:1, 2) Mose ƒe Sea tsi tre ɖe amegbɔdɔdɔ sesẽe kple gbolowɔwɔ ŋu. (Mose III, 19:29; Mose V, 22:23-29) Woxe mɔ ɖe ahasiwɔwɔ nu eye ɖe wowua ŋutsu kple nyɔnu si wɔ ahasi. (Mose III, 20:10) Sea meɖi gbɔ nyɔnuwo o; ɖe wòde wo dzi hekpɔ wo ta tso ameteteɖeanyi si bɔ le dukɔ siwo ƒo xlã wo me la me boŋ. Ðe wodea bubu kple asixɔxɔ gã Yudatɔ srɔ̃nyɔnu si zã ŋu ale gbegbe. (Lododowo 31:10, 28-30) Ne Israel-viwo mewɔ ɖe Mawu ƒe se siwo wòde be woade bubu nyɔnuwo ŋu dzi o la nye woa ŋutɔwo ƒe vodada, menye Mawu ƒe lɔlɔ̃nu o. (Mose V, 32:5) Mlɔeba la, Mawu drɔ̃ ʋɔnu dukɔ bliboa eye wòhe to na wo ɖe woƒe tomaɖomaɖo atraɖii ta.\nÐe Ðokuibɔbɔ Fia Gbɔɖiɖia?\nNuwo te ŋu zɔna nyuie le amewo dome, ne wonya wɔ ɖoɖo ɖe nuwo ŋu nyuie ko. Eye esia biana ŋusẽ ŋudɔ wɔwɔ. Ne womewɔe nenema o la, tɔtɔ koe nɔa anyi. “Mawu menye nyamanyamawɔwɔ ƒe Mawu o, ke ŋutifafa ƒe Mawu boŋ.”—Korintotɔwo I, 14:33.\nApostolo Paulo ƒo nu tso tanyenye ƒe ɖoɖo si le ƒomea me ŋu ale: “Ŋutsu sia ŋutsu ƒe ta enye Kristo, ke nyɔnu ƒe ta enye ŋutsu, ke Kristo ƒe ta enye Mawu.” (Korintotɔwo I, 11:3) Amesiame bɔbɔna ɖe ame aɖe te, negbe Mawu koe mele ame aɖeke te o. Ðe nyateƒe si wònye be Yesu bɔbɔ ɖe ame te fia be woɖi gbɔea? Kura o! Enye nyateƒe be wode dɔ asi na ŋutsuwo le Ŋɔŋlɔawo me be woaxɔ ŋgɔ le hamea kple ƒomea me ya, gake ema mefia be woɖi gbɔ nyɔnuwo o. Be nuwo natsɔ afɔ nyuie le ƒomea kple hamea me bia be nyɔnuwo kple ŋutsuwo siaa nawɔ woƒe wɔƒewo le lɔlɔ̃ kple bubu me.—Efesotɔwo 5:21-25, 28, 29, 33.\nYesu wɔ nu ɖe nyɔnuwo ŋu bubutɔe ɣeawokatãɣi. Yesu metsɔ Farisitɔ ƒe kɔnyinyi kple se siwo ɖia gbɔ ame, siwo wofia amewo, la wɔ dɔe o. Woa kple nyɔnu siwo menye Yudatɔwo o gɔ̃ hã ɖo dze. (Mateo 15:22-28; Yohanes 4:7-9) Efia nu nyɔnuwo. (Luka 10:38-42) Ekpɔ nyɔnuwo ta be womagagbe wo yakatsyɔ o. (Marko 10:11, 12) Ðewohĩ hadomenu siwo Yesu trɔ vevie le eƒe anyigba dzi nɔɣia dometɔ ɖekae nye be exɔlɔ̃ veviwo dometɔ aɖewo nye nyɔnuwo. (Luka 8:1-3) Esi Yesu nye amesi ɖe Mawu ƒe nɔnɔmewo fia pɛpɛpɛ ta la, eɖee fia be ŋutsuwo kple nyɔnuwo xɔ asi sɔsɔe le Mawu ŋku me. Le nyateƒe me la, ŋutsuwo kple nyɔnuwo siaae xɔ gbɔgbɔ kɔkɔe ƒe nunanaa le Kristotɔ gbãtɔawo dome. (Dɔwɔwɔwo 2:1-4, 17, 18) Le amesiwo wosi ami na be woazu fiawo kple nunɔlawo kple Kristo gome la, vovototo manɔ wo dome ne wofɔ wo ɖe tsitre be woava nɔ agbe le dziƒo o, woɖanye ŋutsuwo alo nyɔnuwo o. (Galatiatɔwo 3:28) Ao, Biblia Ŋlɔla, Yehowa, meɖiaa gbɔ nyɔnuwo kura o.—g05 11/8.\n^ mm. 9 Kpɔ Gbetakpɔxɔ, February 1, 2005, axa 25-6.\nYesu wɔ nu ɖe nyɔnuwo ŋu bubutɔe, menɔ abe eŋɔlimetɔ geɖewo ene o\nƉoe Ɖe Amewo Ɖoe Ɖe Amewo Ðe Biblia Ði Gbɔ Nyɔnuwoa?\ng 1/06 axa 10-11


Bible Verses On The Topic: Music -> Life\nMitso! Mina míatso aseye ɖe Yehowa ŋu, eye míagli kple dzidzɔ ɖe míaƒe xɔname ƒe agakpe la ŋu!\neye mitso Psalmowo kple kafukafuhawo kpakple gbɔgbɔ me hawo ƒo nu kple mia nɔewo: Midzi ha, eye miƒo ha na Aƒetɔ la le miaƒe dzi me,\nesime wògblɔ bena: „Matsɔ wò ŋkɔ aɖe gbe ƒã na nɔvinyewo, le hame la titina madzi ha akafu wò.“\nNye nuyiwo kple nye luʋɔ, si nèɖe la, atso aseye, ne mele saŋku ƒom na wò.\nƔemaɣi Mose kple Israel-viwo dzi ha sia na Yehowa bena: Madzi ha na Yehowa, elabena ewo nu tsuwo, ede sɔ kple sɔdola ƒu.\nMidzi ha nɛ, miƒo saŋku nɛ, eye miƒo nu le eƒe nukunuwo katã ŋu!\nNye nu agblɔ nunya, eye gɔmesese enye nye dzimesusuwo.\n Mikafu Yehowa! Mikafu Mawu le eƒe kɔkɔeƒe la me; mikafui le eƒe alili sesẽ la me! Mikafui le eƒe nutsuwɔwɔwo fa; mikafui ɖe eƒe gãnyenye gbogbo la nu! Mitsɔ kpẽɖiɖi kafui; mikafui kple saŋku kple kasaŋku! Mitsɔ asiʋui kple ɣeɖuɖu kafui, mikafui kple kasaŋkuƒoƒo kpakple dze! Mitsɔ gakogoe, siwo ƒe gbeme kɔ la, kafui: mikafui kple gakogoe, siwo ɖina sesĩe!\n Hadzidzi. Midzi ha yeye na Yehowa, elabena ewɔ nukunuwo! Eƒe nuɖusi kple eƒe alɔ kɔkɔe la xɔ nɛ. Yehowa ɖe eƒe xɔname fia, eklo nu le eƒe dzɔdzɔenyenye dzi le dukɔwo ŋku me. Eɖo ŋu eƒe amenuveve kple nuteƒewɔwɔ na Israel ƒe aƒe la Anyigba ƒe mlɔenuwo katã kpɔ mía Mawu, ƒe xɔname. Mi anyigbawo katã, mitso aseye ɖe Yehowa ŋu, aseyetsotso neɖi le mia nu, eye midzi kafukafuha! Midzi kafukafuha na Yehowa ɖe kasaŋku ŋu, ɖe kasaŋku kple ha ƒe ɖiɖi ŋu, ɖe dze kple kpẽ ƒe ɖiɖi ŋu! Mitso aseye le Yehowa, fia la ŋku me! Atsiaƒu kple eme nuwo neɖe gbe kpe ɖe xexeame kple eme nɔlawo ŋu!\n Eye wodzi ha yeyea ɖe le fiazikpui la kple nu gbagbe eneawo kpakple amegã xoxoawo ƒe ŋku me; eye amea ɖeke mete ŋu srɔ̃ hadzidzi la o, negbe ame akpe alafa ɖeka blane vɔ ene, siwo woƒle tso anyigba dzi la koe. Nenem me siawo nye amesiwo meƒo ɖi wo ɖokui kple nyɔnuwo o; elabena ɖetugbiwo wonye. Amesiawo dzea Alẽvi la yome yia afisiafi, si wòyina. Amesiawo la woƒle wo tso amewo dome, be woanye ŋgɔgbetɔwo na Mawu kple alẽvi la.\nMikafu Yehowa, elabena Yehowa ƒe dɔme nyo; midzi kafukafuha na eƒe ŋkɔ, elabena vivi le eŋu.\nmi amesiwo nɔa saŋku ƒom kɔ kple avu, eye mienɔa hã kpam abe Dawid ene;\nWoɖo ɖɔ ɖi na nye afɔwo, eye wote nye luʋɔ ɖe anyi; woɖe ʋe ɖe ŋkunye me; woawo ŋutɔ kee adze eme. Sela.\n2 Kronika 5:13\nesime kpẽkulawo kple hadzilawo kafu Yehowa, eye woda akpe ne zi ɖeka yoo, esime kpẽawo, gakogoeawo kple hadzinuawo ɖi sesĩe, eye esime wokafu Yehowa be: eƒe dome nyo, eye eƒe amenuveve li tegbee la, tete alilikpo yɔ Yehowa ƒe xa la;\nEhem tso gbegblẽ ƒe do la me, eye wòɖem le ba finyafinya me, etsɔ nye afɔ ɖo agakpe dzi, eye wòli ke nye afɔɖeɖewo,


Yehowa Ðasefowo Le Amewo Kpem Le Xexea Me Godoo Na Kristo Ƒe Ku Ƒe Ŋkuɖodzia\nGBE BUBU Afrikaans Albanian Armenian Azerbaijani Azerbaijani (Cyrillic) Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Danish Dutch Estonian Eŋlisi Eʋegbe Fijian Finnish Franse Georgian German Greek Hiligaynon Hungarian Iloko Indonesian Italian Japanese Kinyarwanda Kirundi Korean Lithuanian Malagasy Norwegian Polish Portuguese Romanian Sepedi Serbian Serbian (Roman) Setswana Slovenian Spanish Swahili Swedish Tagalog Tsonga Turkish Ukrainian Xhosa Zulu\nNEW YORK—Le Memleɖa, March 22, 2014 dzi la, Yehowa Ðasefowo adze amewo kpekpe le xexea me godoo be woava kpɔ Kristo ƒe ku ƒe Ŋkuɖodziwɔna, si nye wɔna vevitɔ na Ðasefowo le ƒea me la teƒe. Le ƒe si va yi me la, ame 19,241,252 ye kpe ta hena wɔna tɔxɛ sia. Ðasefoawo le mɔ kpɔm be ame gbogbotɔ ade wɔnaa teƒe le ƒe sia me. Woawɔe le Dzoɖa, April 14, le ɣeɖoto megbe.\nJ. R. Brown, si nye Yehowa Ðasefowo ƒe nyanuɖela le woƒe dɔwɔƒegã le New York gblɔ be: “Míeka ɖe edzi be ame siwo katã ade Ŋkuɖodzia kpli mí la akpɔ ŋudzedze ɖe eŋu eye wòaɖe vi na wo hã. Esia tae míele amewo kpem vevie hena wɔna kɔkɔe sia.”


Yesu Trɔ Yi Dziƒo ( Yesu Ƒe Dziƒoyiyi) | Biblia Me Nusɔsrɔ̃wo Na Ðeviwo\nYesu kpe kple eƒe nusrɔ̃lawo le Galilea. Ede se vevi sia na wo be: ‘Miyi ɖawɔ anyigbadzitɔwo katã woanye nusrɔ̃lawo. Mifia nu siwo mefia mi la wo eye mianyrɔ wo.’ Eyome edo ŋugbe na wo be: ‘Miɖo ŋku edzi be meli kpli mi ɣesiaɣi.’\nLe ŋkeke 40-awo me le Yesu ƒe tsitretsitsi vɔ megbe la, eɖe eɖokui fia eƒe nusrɔ̃la alafa geɖewo le Galilea kple Yerusalem. Efia nu vevi aɖewo wo eye wòwɔ nukunu geɖewo. Emegbe Yesu kple eƒe apostoloawo do go zi mamlɛtɔ le Amitoa dzi. Egblɔ na wo be: ‘Migadzo le Yerusalem o. Minɔ nu si ƒe ŋugbe Fofo la do la lalam.’\nEƒe apostoloawo mese nu si wògblɔ la gɔme o. Wobiae be: ‘Ðe nèle Israel-fia zu ge fifia?’ Yesu gblɔ na wo be: ‘Ɣeyiɣia mede na Yehowa be wòaɖom Fiae o. Madidi o miaxɔ ŋusẽ to gbɔgbɔ kɔkɔe la dzi, eye mianye nye ɖasefowo. Miyi miaɖe gbeƒã le Yerusalem, Yudea kple Samaria va se ɖe anyigba ƒe seƒe ke.’\nEyome wokɔ Yesu yi dziƒo eye alilikpo aɖe tsyɔ edzi. Eƒe nusrɔ̃lawo yi edzi nɔ yame kpɔm, gake ebú.\nNusrɔ̃lawo dzo le Amitoa dzi yi Yerusalem. Wokpena edziedzi le dziƒoxɔ aɖe dzi eye wodoa gbe ɖa. Wonɔ lalam be Yesu nana yewo mɔfiame bubuwo.\n“Eye woaɖe gbeƒã Fiaɖuƒe ŋuti nya nyui sia le anyigba blibo la katã dzi be wòanye ɖaseɖiɖi na dukɔwo katã, eye ekema nuwuwu la ava.”—Mateo 24:14\nNyabiasewo: Se kae Yesu de na eƒe nusrɔ̃lawo? Nu kae dzɔ le Amitoa dzi?\nMateo 28:16-20; Luka 24:49-53; Yohanes 20:30, 31; Dɔwɔwɔwo 1:2-14; 1 Korintotɔwo 15:3-6\nLe Yesu fɔfɔ ɖe tsitre va se ɖe eƒe dziƒoyiyi me la, eƒo nu tso nu si eƒe nusrɔ̃lawo axɔ kple ale si woawɔ eŋu dɔe ŋu zi geɖe.


1 Thessaloniciens – Togo Chrétien\nPAULO ƑE AGBALẼ GBÃTɔ SI WOŊLɔ NA TESALONIKATɔWO\nPauloe nye ame si ɖo kristohamea anyi ɖe Tesalonika.\nTesalonika nye asitsadu xɔŋkɔ aɖe. Yudatɔwo ƒe amegãwo na\namewo tsi tsitre ɖe eŋu ale gbegbe be wònɔ na Paulo be\nwòadzo le dua me. Yudatɔwo va nɔ kristotɔwo yome tim vevie\neya ta Paulo ƒe hadɔwɔla Timoteo tso Tesakonika yi Paulo gbɔ\neye wògblɔ ale si nuwo nɔ sesẽm na kristotɔwo le Tesalonika la\nnɛ. Nu siae na Paulo ŋlɔ agbalẽ sia na Tesalonikatɔwo hedo\nŋusẽ wo. Eda akpa na wo le woƒe xɔse kple lɔlɔ̃ ta. Edo ŋusẽ\nwo be woalé xɔse la me ɖe asi sesῖe, anɔ agbe abe kristotɔ\nvavãwo ene eye woanɔ mɔkpɔkpɔ dzi na Kristo ƒe vava zi\nEmenyawo 1. Gbedoname, 1:1\n2. Hamea ƒe nɔnɔme kple ŋkɔxɔxɔ, 1:1-10\n3. Apostolowo ƒe dɔwɔwɔ le wo dome, 2:1-3 :13\n4. Hamea menyawo ŋudɔwɔwɔ, 4:1-5:11\n5. Ŋusẽdoamenyawo kple taƒonyawo, 5:12-28\nTesalonika, mi ame siwo nye Mawu Fofo la kple Aƒetɔ Yesu Kristo tɔ. Yayra kple\nŋutifafa si tso Mawu mía Fofo kple míaƒe Aƒetɔ Yesu Kristo gbɔ la woana mi.\nAkpedada ɖe Tesalonikatɔwo ƒe xɔse ta\n2 Míedaa akpe na Mawu ɣesiaɣi ɖe mia ta, eye míedoa gbe ɖa ɖe mia ta\nmadzudzɔmadzudzɔe. 3 Le míaƒe gbedodoɖawo me na Mawu mía Fofo la ɖe mia ta\nla, míeŋlɔa miaƒe lɔlɔ̃dɔwo, miaƒe xɔse triakɔ kple mɔkpɔkpɔ na míaƒe Aƒetɔ Yesu\nKristo ƒe tɔtrɔgbɔ la be o. 4 Nɔvi lɔlɔ̃awo kple Mawu ƒe lɔlɔ̃tɔ veviwo, ménya bena\nMawu ŋutɔe tia mi. 5 Elabena esi míetsɔ nyanyui la vɛ na mi la, miexɔe abe nya\ndzodzro aɖe ko ene o; ke boŋ mieɖo to eye miese nya la kple dzidzɔ gã. Nu si\nmíegblɔ na mi la wɔ dɔ ɖe mia dzi ŋutɔ, elabena Gbɔgbɔ Kɔkɔe la ŋutɔ ɖo kpe edzi\nna mi be nu si míegblɔ na mi la nye nyateƒe. Eye mienya ale si mía ŋutɔwo ƒe\nagbenɔnɔ ganye kpeɖodzi na mi be míaƒe gbedeasi si míetsɔ vɛ na mi la nye nyateƒe.\n6 Ale mieva zu míawo kple Aƒetɔ la yomedzelawo; elabena miexɔ míaƒe nya la kple\ndzidzɔ si tso Gbɔgbɔ Kɔkɔe la gbɔ, togbɔ be ehe tetekpɔ kple nuxaxa geɖewo va mia\n7 Emegbe la miawo ŋutɔwo mieva zu kpɔɖeŋu na kristotɔ siwo katã le\nMakedonia kple Akaya. 8 Azɔ la, miekaka Aƒetɔ la ƒe nya la na amewo le afi sia afi,\ntso Akaya yi keke Makedonia ƒe liƒowo godo ke hã elabena afi sia afi si míeyi la,\namewo ɖia ɖase tso miaƒe xɔse deto si le mia si le Mawu me la ŋuti. Esia ta megahiã\nbe míawo míagagblɔ nya aɖeke na wo o, 9 elabena woawo boŋ gblɔa ale si miexɔ mí\nkple dzidzɔ manyagblɔ kple ale si mietrɔ tso Trɔ̃subɔsubɔ gbɔ va Mawu gbɔ eye\nMawu gbagbe nyateƒetɔ la koe zu miaƒe Aƒetɔ la na mí. 10 Eye wogblɔ hã na mí be,\nmiele mɔ kpɔm na Mawu Vi, Yesu ƒe tɔtrɔ ava tso dziƒo; ame si Mawu fɔ tso ku me\neye wònye ɖela si koe aɖe mí tso Mawu ƒe dziku helihelῖ ɖe nu vɔ̃ ŋuti la me.\nPaulo ƒe dɔwɔwɔ le Tesalonika\n2 Nɔvi lɔlɔ̃awo, miawo ŋutɔ mienya ale si míaƒe mia gbɔ vava ɖe vi na mii. 2\nMienya ale si wowɔ funyafunya mí kple ale si míekpe fu le Filipi hafi míeva ɖo mia\ngbɔ la hã. Ke Mawu na dzideƒo tɔxɛ mí be míagblɔ nyanyui ma ke na mi togbɔ be\nfutɔwo ƒo xlã mí gɔ̃ hã. 3 Eya ta miakpɔe adze sii be, míele mawunya gblɔm ɖe didi\nvɔ̃wo alo tameɖoɖo vɔ̃wo ta o. Ke boŋ míele egblɔm le anukwareɖiɖi kple dzitsinya\nnyui me. 4 Elabena míawo la míele nya la gblɔm abe dɔla siwo tso Mawu gbɔ, ame\nsiwo dzi ko wòka ɖo be woagblɔ nyateƒe la ko ene; eya ta míetrɔ eƒe nya la ƒe akpa\naɖeke be wòasɔ ɖe nyaselawo ƒe didi nu o, elabena míawo la, míesubɔa Mawu ɖeka\nhɔ̃ si dzroa amewo ƒe dzimesusuwo ƒe gogloƒe ke me. 5 Abe ale si mienya nyuie ene\nla, míedze agbagba zi ɖeka pɛ hã kpɔ be míahe mi va mía gbɔe to mia nu beble me\no, eye Mawu ŋutɔ hã nya be menye ɖe míebua be míenye mia xɔlɔ̃wo ale be miana\nga mí o. 6 Míebia kafukafu tso miawo alo ame bubu aɖeke gbɔ kpɔ o; evɔ abe Kristo\nƒe apostolowo ene la, míedze na bubu tɔxɛ tso mia gbɔ hafi. 7 Le esia teƒe la, míegbɔ\ndzi ɖi na mi abe ale si vi dada gbɔa dzi ɖi doa nuɖuɖu na viawo eye wòléa be na wo\nene. 8 Míelɔ̃ mi vevie eye míaƒe lɔlɔ̃ la de to ale gbegbe be míetsɔ Mawu ƒe nyanyui\nla ɖeɖe ko vɛ na mi o ke boŋ míetsɔ miawo ŋutɔ ƒe agbe gɔ̃ hã kpe ɖe eŋuti na mi.\n9 Nɔvi lɔlɔ̃awo, mieɖo ŋku ale si míewɔ dɔ kple kutrikuku geɖe le mia dome\nla dzi oa? Zã kple keli míewɔa dɔ kple kutrikuku eye míetea fifia be míate ŋu akpɔ\nnu anɔ agbe ɖe edzi ale be míaganye agba na ame aɖeke le afi ma esi míele Mawu ƒe\nnyanyui la gblɔm le mia dome o. 10 Miawo ŋutɔ kple Mawu siaa mienye ɖasefowo\nna mí be míenɔ agbe dzadzɛ, kɔkɔe si ŋuti kpɔtsotso mele o la le mia dome. 11 ɖe\nmieɖo ŋku edzi be, míeƒoa nu na mi abe ale si fofo ƒoa nu na viawoe la ene oa?\nMíeɖea kuku na mi, dea dzi ƒo na mi eye kura gɔ̃ hã la, míedina 12 tso mia si be\nmiaƒe agbenɔnɔ naganye nuɖiaɖia na Mawu o, ke boŋ wòahe dzidzɔ vɛ na eya ame\nsi yɔ mí va eƒe fiaɖuƒe la me be míakpɔ gome le eƒe ŋutikɔkɔe la me.\n13 Eye míadzudzɔ akpedada na Mawu ɖe esia ta o, elabena esi míegblɔ\nnyanyui la na mi la, miebu nya la abe nya siwo míawo ŋutɔ míesusu la ene o, ke boŋ\nmiexɔe abe Nya si tso Mawu ŋutɔ gbɔ la ene, eye le nyateƒe me eya ŋutɔ gbɔe wòtso,\neyata esi miexɔe se la etrɔ miaƒe agbenɔnɔ.\n14 Nɔvi lɔlɔ̃awo, esia yomedzenue nye be miawo hã miekpe fu abe ale si\nhame siwo le Yudea la kpee ene. Miawo ŋutɔ miaƒe dukɔmetɔwo ti mia yome abe\nale si woawo hã kpe fu tso woawo ŋutɔ ƒe amewo Yudatɔwo, sime ene. 15 Esi wowu\nwoawo ŋutɔ ƒe nyagblɔɖilawo vɔ la, woklã Aƒetɔ Yesu gɔ̃ hã ɖe atitsoga ŋuti, eye\nazɔ la, woti míawo hã yome kutɔkutɔe henya mí do goe le dua me. Wotsi tre ɖe\nMawu kple amegbetɔ siaa ŋuti 16 eye wole agbagba dzem be woaxe mɔ na mí ne\nmíagagblɔ nya la na Trɔ̃subɔlawo o, ɖe vɔvɔ̃ ta, be wo dometɔ aɖewo akpɔ ɖeɖe. Ale\name siawo ƒe nu vɔ̃wo gale tsitsim ɖe edzi. Mlɔeba la Mawu ƒe dziku va wo dzi azɔ.\nPaulo ƒe didi vevi be yeayi aɖakpɔ Tesalonikatɔwo ɖa\n17 Nɔvi lɔlɔ̃wo, esi míedzo le mia gbɔ le ɣeyiɣi kpui si va yi me la, míaƒe dziwo ya\nmedzo le mia gbɔ o, ke míedze agbagba ɖe sia ɖe be míagava kpɔ mi ɖa gake mete\nŋu dze edzi o. 18 Edzro mí vevie ŋutɔ be míava mia gbɔ eye nye, Paulo, medze\nagbagba zi geɖe be mava gake Satana meɖe mɔ na mí o. 19 Nu ka gɔ̃e míele agbe\nna? Nu kae na mɔkpɔkpɔ kple dzidzɔ mí eye wònye míaƒe fetu vavã kple fiakuku la?\nMiawoe! Ẽ, miahe dzidzɔ geɖe vɛ na mí, ne mí katã míetsi tre ɖe míaƒe Aƒetɔ Yesu\nKristo ŋkume ne etrɔ va. 20 Elabena miawoe nye míaƒe ŋutikɔkɔe kple dzidzɔ.\nWodɔ Timoteo ɖo ɖe Tesalonika\n3 Mlɔeba, esi míate ŋu agado dzi o la, míeɖoe be míawo ɖeɖe míatsi Atene 2\neye míeɖo Timoteo, mía nɔvi kple hadɔwɔla; Mawu ƒe dɔla si ɖea gbeƒã Kristo ƒe\nnyanyui la ɖe mi be wòava do ŋusẽ miaƒe xɔse eye wòade dzi ƒo na mi, 3 ale be\nmiate ŋu alé dzi ɖe ƒo le miaƒe fukpekpe siawo katã me. Gake mienya bena fukpekpe\nmawo nye Mawu ƒe ɖoɖo ƒe akpa aɖe na mi kristotɔwo. 4 Esi míenɔ mia gbɔ gɔ̃ hã\nla, míegblɔe na mi do ŋgɔ bena fukpekpe kple yometiti ava kpuie abe ale si wòva\n5 Abe ale si megblɔ va yi ene la, esi míekpɔ be míaƒe mia gbɔ vava le megbe\ntsim akpa la, míeɖo Timoteo ɖa be wòakpɔe ɖa be miaƒe xɔse gale te sesῖe mahã.\nMevɔ̃ be ɖewohῖ Satana va kplɔ mia dometɔ vevitɔ aɖewo dzoe eye míaƒe\nagbagbadzedzewo katã zu dzodzro.\nTimoteo he dzidzɔnya vɛ\n6 Azɔ la Timoteo trɔ gbɔ eye wòtsɔ dzidzɔnya sia vɛ na mí be miaƒe xɔse kpe lɔlɔ̃\nle Aƒetɔ la me gale te sesῖe ko abe tsã ene, eye be mieɖoa ŋku míaƒe mia gbɔ vava\ndzi kple dzidzɔ, eye miedi vevie be yewoakpɔ mí abe ale si míawo hã míedi vevie be\nmíakpɔ mi ene. 7 Eya ta nɔvi lɔlɔ̃awo, míaƒe dziwo kpɔ akɔfafa, le míaƒe hiãwo kple\nfukpekpewo me le afii, elabena míenya azɔ be miele te sesῖe nyateƒetɔe le Aƒetɔ la\nme. 8 Míawo la, míate ŋu atsɔ fu ɖe sia ɖe zi ale si míenyae be miele te sesῖe le\nAƒetɔ la me.\n9 Ale ke míawɔ ada akpe na Mawu wòade eteƒe ɖe mia ta ɖe dzidzɔ si\nmíekpɔ le míaƒe Mawu la ŋkume le mia ta? 10 Elabena zã kple keli la, míedoa gbe\nɖa ɖe mia ta atradii; míebiaa Mawu be wòaɖe mɔ be míagakpɔ mi, ale bena mate ŋu\naɖe kuxi aɖewo siwo aganɔ fu ɖem na miaƒe xɔse la ɖa. 11 Mawu mía Fofo la ŋutɔ\nkple míaƒe Aƒetɔ Yesu nagagbugbɔ mí ɖo ɖe mia gbɔ. 12 Eye Aƒetɔ la nawɔe be\nmiaƒe lɔlɔ̃ na mia nɔewo nayɔ fũ agbã go abe ale si míaƒe lɔlɔ̃ na mi le la ene. 13\nEsia ana be Mawu mía Fofo la nana be miaƒe dziwo nakpɔ ŋusẽ, anɔ dzadzɛ, kɔkɔe\nale be miate ŋu ado ɖe eŋkume fɔɖiɖimanɔŋui nenye be míaƒe Aƒetɔ Yesu Kristo trɔ\ngbɔ kple ame siwo katã nye etɔ.\nAgbenɔnɔ hena Mawu ŋudzedze\n4 Mlɔeba la, nɔviwo, míefia mi ale si wòle be mianɔ agbe be miadze Mawu ŋu,\neye le nyateƒe me la, miele agbe nɔm nenema. Ke azɔ la míele mia biam hele ŋusẽ\ndom mi le Aƒetɔ Yesu me be miagawɔe wu gɔ̃ hã. 2 Mienya nu siwo míeɖo na mi be\nmiawɔ la to Aƒetɔ Yesu ƒe ŋusẽ me. 3 Elabena enye Mawu ƒe lɔlɔ̃nu be mianɔ kɔkɔe;\nate ɖa xaa tso ahasiwɔwɔ gbɔ; 4 eye mia dometɔ ɖe sia ɖe nasrɔ̃ ale si wòaɖu eƒe\nŋutilã dzi eye wòanɔ anyi kple srɔ̃a le kɔkɔenyenye kple bubu me, 5 ke menye kple\nfῖeŋufῖenu ƒe dzodzro vɔ̃wo, abe ale si Trɔ̃subɔla siwo menya Mawu kple eƒe mɔwo\no la, wɔnɛ ene o.\n6 Esia hã nye Mawu ƒe lɔlɔ̃nu be, ame aɖeke magaba nɔvia, axɔ srɔ̃a le esi\ngbeɖegbeɖe o, elabena Aƒetɔ la ahe to na mi nublanuimakpmakpɔtɔe ɖe nu vɔ̃ sia ta,\nabe ale si míegblɔe na mi kple ɖokuibɔbɔ va yi la ene. 7 Elabena Mawu meyɔ mí be\nmíava nye ame ƒoɖi siwo yɔ fũ kple dzodzro vɔ̃wo o, ke boŋ be míanye ame\ndzadzɛwo kple ame kɔkɔewo. 8 Nenye be ame aɖe gbe be yemanɔ agbe ɖe ɖoɖo\nsiawo nu o la, menye amegbetɔwo ƒe sewo dzi dam wòle o ke boŋ Mawu si na eƒe\nGbɔgbɔ Kɔkɔe la mi la, ƒe sewo dzi dam wòle.\n9 Meka ɖe edzi be magahiã be magblɔ nya tso dadavilɔlɔ̃ si dze be wòanɔ\nMawu ƒe amewo dome la ŋuti o; mienyae xoxo! Elabena Mawu ŋutɔ le nu fiam mi\nbe mialɔ̃ mia nɔewo. 10 Le nyateƒe me, miaƒe lɔlɔ̃ na nɔvi kristotɔ siwo le\nMakedonia la katã kpɔ ŋusẽ ŋutɔ. Nɔvi lɔlɔ̃wo, togbɔ be wòle alea hã la, míele kuku\nɖem na mi be miagalɔ̃ mia nɔewo ɖe dzi wu. 11 Esia nanye miaƒe didi ɖaa be, mianɔ\nagbe le tufafa me; miakpɔ mia ŋutɔwo ƒe dɔwo gbɔ abe ale si míegblɔ na mi va yi la\nene. 12 Ne mienɔ agbe alea la, ame siwo menye kristotɔwo o la axɔ mia dzi ase eye\nwoabu mi. Kpe ɖe esia ŋuti la, miganɔ amewo ƒe asinu kpɔm be woana ga mi be\nmiatsɔ akpɔ mia ɖokuiwo dzii o.\nLe Aƒetɔ la ƒe vava ŋuti\n13 Nɔviwo, nye medi be mianɔ numanyamanya me le ame siwo ku la ŋu alo miaxa\nnu abe ame bubu siwo si mɔkpɔkpɔ mele la ene o. 14 Míexɔe se bena Yesu ku eye\nwògatsi tre eya ta míexɔe se bena Mawu afɔ ame siwo dɔ alɔ̃ le Yesu me la kpakple\nYesu. 15 Le Aƒetɔ la ŋutɔ ƒe nya nu la, míele egblɔm na mi bena mí ame siwo gale\nagbe, ame siwo asusɔ va se ɖe Aƒetɔ la ƒe vava la, mado ŋgɔ na ame siwo ku o. 16\nElabena Aƒetɔ la ŋutɔ aɖi tso dziƒo ava kple gbeɖeɖe gã aɖe, kple mawudɔlagãtɔ ƒe\ngbe kpakple Mawu ƒe kpẽɖiɖi eye ame siwo ku le Kristo me la afɔ gbã. 17 Le esia\nmegbe woakɔ mí ame siwo gale agbe le ɣemaɣi la ayi dzi kpliwo le alilῖkpowo dzi\nbe míayi aɖado go Aƒetɔ la le yame. Ale míanɔ Aƒetɔ la gbɔ tegbetegbe. 18 Eya ta\nmitsɔ nya siawo fa akɔe na mia nɔewo.\nŊudzɔnɔnɔ na Aƒetɔ la ƒe vava\n5 ɣekaɣie nu siawo katã ava eme? Nɔvi lɔlɔ̃awo, mehiã be magblɔ nya aɖeke tso\nema ya ŋuti o, 2 elabena mienya nyuie be ame aɖeke menya ɣeyiɣi la o. Aƒetɔ la ƒe\nazãgbe la aɖi ɖe mí abe ale si fiafitɔ vana le zã me ene. 3 Esime amewo le gbɔgblɔm\nbe, “Ŋutifafa kple dedienɔnɔ” li la, gbegblẽ ava ƒo ɖe wo dzi kpoyi abe ale si fu ɖua\nfunɔe ene eye mate ŋu asi le enu o ene.\n4 Ke nɔvi lɔlɔ̃awo, miawo la nu siawo mele ɣaɣla ɖe mi o, eye wo\nmava ɖi ɖe mi abe fiafitɔ ene, le Aƒetɔ la ƒe azãgbe la o. 5 Elabena mi katã la, kekeli\nkple ŋkeke la ƒe viwoe mienye eye mienye viviti kple zã tɔwo o. 6 Eya ta minɔ\nŋudzɔ ɖaa eye migadɔ alɔ̃ abe ame bubuwo ene o. Minɔ ŋudzɔ na eƒe vava eye mianɔ\nmo xexi. 7 Zãmee amewo dɔa alɔ̃ eye ɣemaɣi me kee amewo mua aha. 8 Ke mina\nmí ame siwo nye kekeliviwo la míanɔ mo xexi, eye míatsɔ xɔse kple lɔlɔ̃ ƒe\nakɔtakpoxɔnu ado eye míaɖɔ ɖeɖekpɔkpɔ si míele mɔ kpɔm na la abe gakuku ene.\n9 Mawu meɖo be yeatrɔ eƒe dɔmedzoe akɔ ɖe mía dzi o, ke boŋ be yeaɖe mí\nto míaƒe Aƒetɔ Yesu Kristo dzi. 10 Kristo ku ɖe mía ta, ale be míele agbe alo míeku\no, ne etrɔ va la míate ŋu anɔ agbe kplii tegbetegbe. 11 Eya ta mide dzi ƒo na mia\nnɔewo be miatu mia nɔewo ɖo abe ale si miele wɔwɔm xoxo la ene.\nŊku ɖodzinyawo kple gbedonamewo\n12 Nɔvi lɔlɔ̃awo, azɔ la míele biabiam tso mia si be miade bubu ame siwo wɔa dɔ\nkple vevidodo le mia dome la ŋu, ame siwo wotsɔ ɖo mia nu le Aƒetɔ la me eye\nwoxlɔ̃a nu mi. 13 Mido kɔkɔ ame siawo le lɔlɔ̃ me le woƒe dɔwɔwɔ ta. Minɔ anyi le\nŋutifafa me kple mia nɔewo. 14 Míele ŋusẽ dom mi, nɔvi lɔlɔ̃awo be miaxlɔ̃ nu ame\nsiwo le kuvia wɔm, mide dzi ƒo na ame siwo le vɔvɔ̃m, mikpe ɖe ame siwo gbɔdzɔ\nla ŋu migbɔ dzi ɖi na ame sia ame. 15 Mikpɔ egbɔ be ame aɖeke metsɔ vɔ̃ ɖo vɔ̃ teƒe\no, ke boŋ midze agbagba be ɣesiaɣi la mianyo dɔme na mia nɔewo kple ame bubu ɖe\n16 Dzi nedzɔ mi ɣesiaɣi. 17 Minɔ gbedodoɖa dzi madzudzɔmadzudzɔe. 18\nMida akpe le nuwo katã me elabena esiae nye Mawu ƒe lɔlɔ̃nu na mi le Kristo Yesu\nme. 19 Migatsi Gbɔgbɔ Kɔkɔe la nu o. 20 Migado vlo nyagblɔɖiwo o. 21 Mido nu\nsia nu kpɔ eye milé ɖe nu si nyo la ŋu. 22 Mitsri vɔ̃ ɖe sia ɖe tɔgbi.\n23 Azɔ la, Mawu ŋutɔ, ame si nye ŋutifafa ƒe Mawu nakɔ mia ŋuti keŋkeŋ\neye wòadzra miaƒe gbɔgbɔ, luʋɔ kple ŋutilã blibo la ɖo mokakamanɔŋui le míaƒe\nAƒetɔ Yesu Kristo ƒe vavagbe la. 24 Nuteƒewɔlae nye ame si yɔ mi eya ta awɔe ade\n25 Nɔvi lɔlɔ̃awo, mido gbe ɖa ɖe míawo hã ta. 26 Mido gbe na nɔviawo katã\nkple nugbugbɔ kɔkɔe. 27 Mele eƒom ɖe mia nu le Aƒetɔ la ŋkume be woaxlẽ agbalẽ\nsia na nɔviawo katã.\n28 Míaƒe Aƒetɔ Yesu Kristo ƒe amenuveve nanɔ anyi kpli mi.


Abraham Ye Nye Wo Fofo Loo Alo Abosam Ye? | Yesu Ƒe Agbemeŋutinya\nAbraham Ye Nye Wo Fofo Loo Alo Abosam Ye?\nYUDATƆWO GBLƆ BE ABRAHAM YE NYE YEWO FOFO\nYESU LI HAFI ABRAHAM VA DZƆ\nYesu gakpɔtɔ le Yerusalem hena Agbadɔŋkekenyuia ɖuɖu, eye wòle nyateƒenya veviwo fiam. Fifia koe Yudatɔ siwo le afi ma la dometɔ aɖewo gblɔ be: “Abraham ƒe dzidzimeviwoe míenye, eye míenye kluviwo” o. Yesu ɖo eŋu be: “Menya be Abraham ƒe dzidzimeviwoe mienye. Gake miele didim be yewoawum, elabena miexɔ nye nufiafia la o. Nu siwo mekpɔ le Fofonye gbɔ lae megblɔna; eye miawo hã nu siwo miese tso mia fofo gbɔ lae miewɔna.”—Yohanes 8:33, 37, 38.\nYesu ƒe nyaa me kɔ: Fofoa le vovo na wo fofo. Esi Yudatɔwo mese Yesu ƒe nyaa gɔme o ta la, wogagblɔ ake be: “Mía fofoe nye Abraham.” (Yohanes 8:39; Yesaya 41:8) Esi wonye Abraham ƒe dzidzimeviwo ta la, wose le wo ɖokuiwo me be xɔse le yewo si abe Mawu xɔlɔ̃ Abraham ene.\nGake nya si Yesu tsɔ ɖo eŋu na wo la awɔ nuku na wo. Egblɔ be: “Ne Abraham viwoe mienye la, anye ne miawɔ Abraham ƒe dɔwo.” Le nyateƒe me la, vi ŋutɔŋutɔ srɔ̃a fofoa. Yesu gagblɔ be: “Ke azɔ miele didim be yewoawu, nye ame si gblɔ nyateƒe si mese tso Mawu gbɔ la na mi. Abraham mewɔ nu alea o.” Azɔ Yesu gblɔ nya wɔmoyaa sia be: “Mia fofo ƒe dɔwo miewɔna.”—Yohanes 8:39-41.\nGake ame si ŋu Yesu le nu ƒom tsoe la gado viviti ɖe Yudatɔwo kokoko. Woka ɖe edzi be vi ŋutɔŋutɔwoe yewonye hegblɔ be: “Menye ahasiviwo míenye o; Fofo ɖekae le mía si, eyae nye Mawu.” Gake Mawu ye nye wo Fofo vavã? Yesu gblɔ be: “Ne Mawue nye mia Fofo la, anye ne mielɔ̃m, elabena Mawu gbɔe metso va afi sia. Nyemeva le ɖokuinye si o, ke boŋ Ame mae dɔm ɖa.” Azɔ Yesu bia nya aɖe eye eya ŋutɔ gaɖo eŋu ale: “Nu ka tae miese nya si gblɔm mele la gɔme o? Elabena miate ŋu ase nye nya o.”—Yohanes 8:41-43.\nDo ŋgɔ la, Yesu dze agbagba be yeana woakpɔ nu si ado tso eme ne wogbe ye la adze sii. Ke fifia la, egblɔ na wo tẽe be: “Miawo la mietso mia fofo si nye Abosam me, eye mia fofo la ƒe nudzodzrowoe miedina be yewoawɔ.” Ame ka ƒomevie wo fofo la nye? Yesu ɖe ame si wònye la fia kɔtɛ esi wògblɔ be: “Eya la amewulae wònye tso eƒe aglãdzeɣi ke, eye meli ke ɖe nyateƒe la me o.” Yesu gblɔ kpee be: “Ame si tso Mawu me la ɖoa to Mawu ƒe nyawo. Esia tae mieɖoa to o, elabena mietso Mawu me o.”—Yohanes 8:44, 47.\nFɔbuamenya mawo ku dzi na Yudatɔwo, eye woɖo eŋu be: “Ðe míegblɔe wòsɔ be, ‘Samariatɔ nènye, eye gbɔgbɔ vɔ̃ le mewò oa’?” Yesu yɔyɔ be “Samariatɔ” fia be wodo vloe. Gake Yesu ŋe aɖaba ƒu woƒe amedzudzua dzi heɖo eŋu na wo be: “Gbɔgbɔ vɔ̃ mele menye o, ke boŋ mele bubu dem Fofonye ŋu, ke miawo miele vlo domem.” Ale si esia nye ŋkubiãnyae la dze le Yesu ƒe ŋugbedodo wɔnuku sia me be: “Ne ame aɖe wɔa nye nya dzi la, maɖɔ ku akpɔ gbeɖe o.” Eƒe nyaa mefia be apostoloawo kple ame bubu siwo dzea eyome la maku ŋutɔŋutɔ gbeɖe o. Ke boŋ efia be tsɔtsrɔ̃ mavɔ, alo “ku evelia,” si ŋu tsitretsitsi aɖeke mele o la mava wo dzi gbeɖe o.—Yohanes 8:48-51; Nyaɖeɖefia 21:8.\nGake Yudatɔwo se Yesu ƒe nyaa gɔme bubui, eya ta wogblɔ be: “Azɔ ko míenya be gbɔgbɔ vɔ̃ le mewò. Abraham ku, nyagblɔɖilawo hã ku, evɔ wò ya nèle gbɔgblɔm be, ‘Ne ame aɖe wɔ nye nya dzi la, maɖɔ ku akpɔ gbeɖe o.’ Ðe nènye gã wu mía fofo Abraham, ame si ku la? . . . Ame kae nèle ɖokuiwò bumee?”—Yohanes 8:52, 53.\nEme kɔ ƒãa be Yesu le gbɔgblɔm be yee nye Mesia la. Gake le esi wòaɖo woƒe biabia ku ɖe ame si wònye la ŋu tẽe teƒe la, egblɔ be: “Ne nye ŋutɔe kafua ɖokuinye la, ekema nye kafukafu la menye naneke o. Fofonye, si miebe eyae nye miaƒe Mawu lae kafuam. Gake mienyae o, ke nye ya menyae. Eye ne megblɔ be nyemenyae o la, ekema mezu aʋatsokala abe miawo ke ene.”—Yohanes 8:54, 55.\nAzɔ Yesu gahe susu yi wo tɔgbui wɔnuteƒe Abraham ƒe kpɔɖeŋua dzi esi wògblɔ be: “Mia fofo Abraham tso aseye be yeakpɔ nye ŋkeke la, ekpɔe hã, eye dzi dzɔe.” Ɛ̃, Abraham xɔ Mawu ƒe ŋugbedodoa dzi se, eye wòkpɔ mɔ na Mesia la ƒe vava. Yudatɔwo mexɔ edzi se o eye wogblɔ be: “Mèkpɔ xɔ ƒe blaatɔ̃ haɖe o, evɔ nèbe yekpɔ Abraham mahã?” Yesu ɖo eŋu na wo be: “Vavã, vavã mele egblɔm na mi be, hafi Abraham nava dzɔ la, nye ya meli xoxo.” Eƒe anyinɔnɔ abe mawudɔla triakɔ ene le dziƒo do ŋgɔ na eƒe amegbetɔ zuzu ŋue wònɔ nu ƒom tsoe.—Yohanes 8:56-58.\nEsi nya si Yesu gblɔ be yenɔ anyi do ŋgɔ na Abraham la ku dzi na Yudatɔwo vevie ta la, wofɔ kpewo be yewoaƒui. Gake Yesu si le wo nu dedie.\nAleke Yesu ɖee fia be ye Fofo to vovo na yeƒe futɔwo fofo?\nNu ka tae mesɔ be Yudatɔwo nate tɔ ɖe edzi be Abraham ye nye yewo fofo o?\nGɔmesese ka nue Yesu yomedzelawo “maɖɔ ku akpɔ gbeɖe” o le?\njy ta 69 axa 164-165


Mido Ŋusẽ Mia Nɔewo\nGbetakpɔxɔ—Tata Si Míesrɔ̃na | May 2004\nGBE BUBU Albanian Amerika Tokunɔgbe Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Ga German Greenlandic Haitian Creole Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Mizo Moore Myanmar Norwegian Ossetian Papiamento (Curaçao) Persian Polish Portuguese Rarotongan Romanian Samoan Sepedi Setswana Seychelles Creole Shona Silozi Slovak Slovenian Spanish Sranantongo Swahili Swedish Tagalog Tatar Thai Tsonga Turkish Ukrainian Urdu Venda Vietnamese\n‘Nenem me siawo zu ŋusẽdoamelawo nam.’—Kolosetɔwo 4:11.\n1, 2. Nukatae Paulo xɔlɔ̃wo yi ɖasrãe kpɔ le gaxɔ me togbɔ be afɔku nɔ eme hã?\nAFƆKU ate ŋu anɔ xɔlɔ̃dzedze ame aɖe si le fu kpem le gaxɔ me me—ne eganye madzemadze tae wode xɔ̃wòa gaxɔ me ɖo hã. Gaxɔdzikpɔlawo ate ŋu anɔ nazã bum ɖe ŋuwò eye woanɔ ŋku lém ɖe wò nuwɔnawo ŋu tututu be nàgado hlɔ̃ aɖeke o. Eyata ebia dzinɔameƒo be kadodo kplikplikpli nanɔ mia kple xɔ̃wòa dome eye nànɔ esrãm kpɔ le gaxɔa me.\n2 Togbɔ be ele alea hã la, nusia tututue apostolo Paulo xɔlɔ̃ aɖewo wɔ anɔ ƒe 1,900 aɖewo enye si va yi. Womehe ɖe megbe le Paulo sasrãkpɔ le gaxɔ me be woafa akɔ nɛ, ade dzi ƒo nɛ, ahado ŋusẽe le gbɔgbɔ me o. Amekawoe nye xɔlɔ̃ nuteƒewɔla siawo? Eye nukae míate ŋu asrɔ̃ tso woƒe dzinɔameƒo, nuteƒewɔwɔ, kple xɔlɔ̃wɔwɔ me?—Lododowo 17:17.\n3, 4. (a) Amekawoe nye Paulo ƒe xɔlɔ̃ atɔ̃awo, eye nukae wova zu nɛ? (b) ‘Ŋusẽdoame’ gɔme ɖe?\n3 Mina míagbugbɔ ayi ɖe ƒe 60 M.Ŋ. me lɔƒo me. Apostolo Paulo le gaxɔ me le Roma le alakpanya si wotsɔ ɖe eŋu be ele zi dem amewo dome ta. (Dɔwɔwɔwo 24:5; 25:11, 12) Paulo yɔ Kristotɔ atɔ̃ siwo nɔ eŋu la ƒe ŋkɔwo tẽ: Tixiko, si tso Asia nutowo me, eye wònye dɔtsɔla kple “hadɔwɔla le Aƒetɔ me la” nɛ; Onesimo, “nɔvi nuteƒewɔla lɔlɔ̃tɔ” si tso Kolose; Aristarxo, amesi nye Makedoniatɔ si tso Tesalonika eye wònɔ ‘gaxɔ me kple’ Paulo kpɔ; Marko, si nye Barnaba, amesi zɔ kple Paulo le dutanyanyuigbɔgblɔdɔa me la srɔ̃nyi eye wònye Nyanyuigbalẽ si tɔ eƒe ŋkɔ la ŋlɔla; kple Yusto, apostoloa ƒe hadɔwɔlawo “na Mawu ƒe fiaɖuƒe la” dometɔ ɖeka. Paulo gblɔ le ame atɔ̃ siawo ŋu be: ‘Nenem me siawo zu ŋusẽdoamelawo nam.’—Kolosetɔwo 4:7-11.\n4 Paulo gblɔ nya vevi aɖe ku ɖe kpekpeɖeŋu si exɔlɔ̃ nuteƒewɔlawo nae ŋu. Ezã Helagbe me nya (pa·re·go·riʹa) si gɔme woɖe be ‘ŋusẽdoame’ eye Biblia kpukpui sia me koe woakpɔe le. Gɔmesese vovovowoe le nya sia ŋu, eye wozãnɛ le atikewɔnyawo me koŋ. * Woate ŋu aɖe egɔme be ‘dziɖeɖi, gbɔɖeme, akɔfafa, alo gbɔdzɔe.’ Paulo hiãna ŋusẽdodo ma tɔgbe, eye ame atɔ̃ mawo nae.\nNusita Paulo Hiã ‘Ŋusẽdodo’\n5. Togbɔ be Paulo nye apostolo hã la, nukae wòhiã, eye nukae hiãa mí katã ɣeaɖewoɣi?\n5 Ðewohĩ awɔ nuku na ame aɖewo be woabu be apostolo Paulo hiã ŋusẽdodo. Ke hã, ehiãe. Le nyateƒe me la, xɔse sẽŋu nɔ Paulo si, eye wòto fukpekpe gbogbo aɖewo, “ƒoƒo geɖe akpa,” ‘kudonuɖoɖo zi geɖe,’ kple vevesese bubuwo, me do dedie. (Korintotɔwo II, 11:23-27) Ke hã, amegbetɔe wònye, eye amegbetɔwo katã hiãna na akɔfafa ɣeaɖewoɣi eye wohiã ame bubuwo ƒe kpekpeɖeŋu be wòado ŋusẽ woƒe xɔse. Enɔ alea le Yesu gɔ̃ hã gome. Le eƒe zã mamlɛa me la, mawudɔla aɖe ɖe eɖokui fiae le Getsemane ‘hedo ŋusẽe.’—Luka 22:43.\n6, 7. (a) Amekawo ƒe nuwɔnae do nuxaxa na Paulo le Roma, eye amekawoe de dzi ƒo nɛ? (b) Kpekpeɖeŋu kawoe Paulo nɔvi Kristotɔwo nɛ le Roma si ɖee fia be wonye ‘ŋusẽdoamelawo’?\n6 Paulo hã hiã ŋusẽdodo. Esime wokplɔe yi Roma abe gamenɔla ene la, eya ŋutɔ detɔwo mexɔe kple dzidzɔ o. Yudatɔ siawo dometɔ akpa gãtɔ mexɔ Fiaɖuƒegbedasia o. Esi Yudatɔwo ƒe amegãwo yi ɖasrã Paulo kpɔ le gaxɔ si me wònɔ me la, nuŋlɔɖi si le Dɔwɔwɔwo me gblɔ be: “Ame aɖewo xɔ nusiwo wògblɔ la dzi se, eye ame aɖewo mexɔe se o. Eye esi woƒe gbe mesɔ o la, wodzo.” (Dɔwɔwɔwo 28:17, 24, 25) Anye be woƒe ŋudzedzemakpɔmakpɔ ɖe Yehowa ƒe amenuvevea ŋu na Paulo xa nu ale gbegbe! Alesi wòse le eɖokui me ku ɖe nya sia ŋu dze le lɛta si wòŋlɔ ƒe ʋɛ aɖewo do ŋgɔ ɖo ɖe hame si le Roma me be: “Mele nu xam geɖe, eye nye dzi le veve sem ɖaasi. Elabena medi bena, nye ŋutɔ mazu busu tso Kristo gbɔ ɖe nɔvinyewo [Yudatɔawo], ƒonyemeawo le ŋutilã nu ta.” (Romatɔwo 9:2, 3) Ke hã, ekpɔ zɔhɛ vavã, wɔnuteƒe, siwo ƒe dzinɔameƒo kple lɔlɔ̃ɖeɖefia na eƒe dzi dze eme la le Roma. Wonye eƒe gbɔgbɔmenɔvi akuakuawo.\n7 Aleke nɔvi atɔ̃ mawo ɖee fia be yewonye ŋusẽdoamelawoe? Paulo ƒe gamenɔnɔ mewɔe be wogbe egbɔ yiyi o. Ke boŋ wolɔ̃ faa kpe ɖe Paulo ŋu lɔlɔ̃tɔe eye wowɔ dɔ siwo eya ŋutɔ mate ŋu awɔ o le eƒe gamenɔnɔa ta la nɛ. Le kpɔɖeŋu me, wozu Paulo ƒe dɔtsɔlawo eye wotsɔ eƒe lɛtawo kple gbedasiwo yi na hame vovovowo; wova gblɔ nɔvi siwo le Roma kple teƒe bubuwo ƒe dedienɔnɔ ŋuti nyatakaka dedziƒonamewo na Paulo. Woanya di nuhiahiãwo, abe vuvɔmewu, agbalẽxatsaxatsawo, kpakple nuŋlɔti kple nuŋlɔtsi ene ve nɛ. (Efesotɔwo 6:21, 22; Timoteo II, 4:11-13) Kpekpeɖeŋu siawo katã do ŋusẽ hede dzi ƒo na apostolo si wode gaxɔ me la ale be eya hã, te ŋu zu ‘ŋusẽdoamela’ na ame bubuwo, kple hame blibowo.—Romatɔwo 1:11, 12.\nAlesi Nànye ‘Ŋusẽdoamelae’\n8. Nukae míate ŋu asrɔ̃ tso alesi Paulo lɔ̃ ɖe edzi ɖokuibɔbɔtɔe be yehiã ‘ŋusẽdodo’ la me?\n8 Nukae míate ŋu asrɔ̃ tso Paulo kple eƒe hadɔwɔla atɔ̃awo gbɔ? Mina míakpɔ nusɔsrɔ̃ vevi aɖe koŋ ɖa: Ebiaa dzinɔameƒo kple ɖokuitsɔtsɔsavɔ hafi woate ŋu akpe ɖe amewo ŋu le woƒe kuxiwo me. Gakpe ɖe eŋu la, ne míele xaxawo me tom la, ebia ɖokuibɔbɔ hafi míalɔ̃ ɖe edzi be ahiã be woakpe ɖe mía ŋu. Menye ɖeko Paulo lɔ̃ ɖe edzi be yehiã kpekpeɖeŋu ko o, ke boŋ exɔ kpekpeɖeŋua kple dzidzɔ hekafu amesiwo nae la. Mebu kpekpeɖeŋu xɔxɔ tso ame bubuwo gbɔ be enye gbɔdzɔgbɔdzɔ ƒe dzesi alo ŋukpedodo ye ɖokui o, eye mele be míabui nenema gbeɖe o. Ne míegblɔ be míehiã na ŋusẽdoame kuraa o la, ke ɖe míele gbɔgblɔm be míetri akɔ wu amegbetɔwoe nye ma. Ðo ŋku edzi be Yesu ƒe kpɔɖeŋua ɖee fia be ame deblibo gɔ̃ hã ate ŋu ado ɣli abia kpekpeɖeŋu ɣeaɖewoɣi.—Hebritɔwo 5:7.\n9, 10. Ne ame aɖe lɔ̃ ɖe edzi be yehiã kpekpeɖeŋu la, nu nyui kawoe ate ŋu ado tso eme, eye ŋusẽ kae esia ate ŋu akpɔ ɖe ame bubuwo dzi le ƒomea me kple le hamea me?\n9 Ne amesiwo dzi agbanɔamedziwo le lɔ̃ ɖe edzi be gbɔdzɔgbɔdzɔwo le yewo ŋu eye be ame bubuwo ƒe kpekpeɖeŋuwo dzie yewonɔa te ɖo la, nu nyuiwo dona tsoa eme. (Yakobo 3:2) Lɔlɔ̃ɖedzi alea nana be ɖekawɔwɔ si le ŋgɔnɔlawo kple wo teviwo dome me gasẽna ɖe edzi eye wònana be kadodo nyui dodzidzɔname si nɔa wo dome la ganyona ɖe edzi. Amesiwo le lɔlɔ̃m be woakpe ɖe yewo ŋu la ƒe ɖokuibɔbɔ nyea kpɔɖeŋu nyui aɖe na ame bubu siwo le nɔnɔme ma ke me tom. Eɖenɛ fiana be amesiwo le ŋgɔ xɔm la nye amegbetɔwo eye woate ŋu ate ɖe wo ŋu.—Nyagblɔla 7:20.\n10 Le kpɔɖeŋu me, anɔ bɔbɔe na ɖeviwo be woaxɔ wo dzilawo ƒe kpekpeɖeŋu le kuxiwo gbɔ kpɔkpɔ kple tenɔnɔ ɖe tetekpɔwo nu me ne wonyae be yewo dzilawo hã to nɔnɔme siawo tɔgbe me esime wonye ɖeviwo. (Kolosetɔwo 3:21) Esia awɔe be dzeɖoɖomɔnuwo aʋu ɖi ɖe dzilawo kple ɖeviwo dome. Woate ŋu azã Ŋɔŋlɔawo atsɔ akpɔ kuxiawo gbɔe nyuie wu eye wòanya xɔ bɔbɔe wu hã. (Efesotɔwo 6:4) Nenema kee hamea me tɔwo hã alɔ̃ faa axɔ kpekpeɖeŋu tso hamemegãwo gbɔ faa ne wokpɔe be hamemegãwo ŋutɔ toa kuxiwo, vɔvɔ̃, kple nutɔtɔamewo me. (Romatɔwo 12:3; Petro I, 5:3) Esia hã ana kadodo nyui anɔ wo dome eye wòana woadzro Ŋɔŋlɔa ƒe aɖaŋuɖoɖowo me ahado ŋusẽ ameawo ƒe xɔse. Ðo ŋku edzi be, mía nɔviŋutsuwo kple nɔvinyɔnuwo hiãna ŋusẽdodo fiafia wu ɣeyiɣi ɖesiaɖe.—Timoteo II, 3:1.\n11. Nukatae ame geɖewo hiã ‘ŋusẽdodo’ egbea?\n11 Afika kee míeɖale o, ameka kee míeɖanye o, alo ƒe nenie míeɖaxɔ o, mí katã míato xaxawo me ɣeaɖewoɣi le agbe me. Nenemae xexe si me míele egbea va zui. (Nyaɖeɖefia 12:12) Ŋutilã alo seselelãme ƒe fuɖename siawo doa míaƒe xɔse ƒe nyonyome kpɔna. Nɔnɔme sesẽwo ado mo ɖa le dɔme, le suku, le ƒomea me, alo le hamea me. Ate ŋu atso dɔléle sesẽ aɖe alo nya sesẽ aɖe si dzɔ ɖe ame dzi va yi gbɔ. Ne wò kpeɖeŋutɔ, hamemegã, alo xɔlɔ̃ aɖe tsɔ nya vavãwo kple nuwɔna nyuiwo de dzi ƒo na wò tufafatɔe la—aleke wofaa akɔe enye si! Enɔa abe ami fafɛ si wosi ɖe abi dzi ene! Eyata, ne ède dzesii be nɔviwò aɖe le nɔnɔme sia me la, do ŋusẽe. Alo ne kuxi sesẽ aɖe le tetem ɖe dziwo la, bia amesiwo dze le gbɔgbɔ me be woakpe ɖe ŋuwò.—Yakobo 5:14, 15.\nAlesi Hamea Ate Ŋu Ana Kpekpeɖeŋui\n12. Nukae hamea me tɔ ɖesiaɖe ate ŋu awɔ atsɔ ado ŋusẽ nɔviawoe?\n12 Hamea me tɔwo katã, kple ɖeviwo siaa, ate ŋu awɔ nane atsɔ ado ŋusẽ amewoe. Le kpɔɖeŋu me, ne èdea kpekpeawo kple gbeadzi edziedzi la, àto ema dzi atu amewo ƒe xɔse ɖo ŋutɔ. (Hebritɔwo 10:24, 25) Gome si nàkpɔ le subɔsubɔ kɔkɔe me ɣesiaɣi ɖoa kpe wò nuteƒewɔwɔ na Yehowa dzi heɖenɛ fiana be èle ŋudzɔ le gbɔgbɔ me metsɔ le kuxi siwo me tom nèle la me o. (Efesotɔwo 6:18) Numawo wɔwɔ ɣesiaɣi ate ŋu ado ŋusẽ amewo.—Yakobo 2:18.\n13. Nukatae ame aɖewo ƒe dzo atsi, eye nukae woate ŋu awɔ atsɔ akpe ɖe wo ŋui?\n13 Ɣeaɖewoɣi la, agbemenuteɖeamedziwo alo kuxi bubuwo ate ŋu ana ame aɖewo nagbɔdzɔ alo magatsɔ dzo ɖe gbeadzidede ŋu o. (Marko 4:18, 19) Ðewohĩ míaganɔ amesiwo ƒe dzowo tsi la kpɔm le Kristotɔwo ƒe kpekpewo o. Ke hã, anɔ eme be lɔlɔ̃ na Mawu gakpɔtɔ le woƒe dzi me. Nukae míate ŋu awɔ atsɔ ado ŋusẽ woƒe xɔsee? Hamemegãwo ate ŋu ana kpekpeɖeŋu lɔlɔ̃tɔe to wo sasrãkpɔ me. (Dɔwɔwɔwo 20:35) Woate ŋu abia tso hamea me tɔ bubuwo hã si be woana kpekpeɖeŋu. Sasrãkpɔ siawo siwo wowɔ le lɔlɔ̃ me la ate ŋu anye atike nyuie si ahiã, le kpɔɖeŋunyagbɔgblɔ nu, be woatsɔ ado ŋusẽ amesiwo gbɔdzɔ le xɔse me lae.\n14, 15. Aɖaŋu kae Paulo ɖo ku ɖe ŋusẽdodo amewo ŋu? Gblɔ hame aɖe si wɔ aɖaŋuɖoɖo sia ŋudɔ ƒe kpɔɖeŋu.\n14 Biblia xlɔ̃ nu mí be “mifa akɔ na dzikatsoƒoetɔwo, mixɔ na gbɔdzɔgbɔdzɔtɔwo.” (Tesalonikatɔwo I, 5:14) Ðewohĩ ‘dzikatsoƒoetɔ’ siawo kpɔe be dzi le ɖeɖem le yewo ƒo eye be yewomate ŋu aɖu nusiwo le kplamatse dom yewo la dzi kpekpeɖeŋu aɖeke maxɔmaxɔe o. Ðe nàte ŋu ana kpekpeɖeŋu ma? Woɖe nyagbɔgblɔ si nye “mixɔ na gbɔdzɔgbɔdzɔtɔwo” gɔme be “woalé ɖe” alo “aku ɖe” gbɔdzɔgbɔdzɔtɔwo “ŋu vevie.” Yehowa dea asixɔxɔ eƒe alẽwo katã ŋu eye wòlɔ̃a wo hã. Mebua wo nu tsɛ aɖewoe o, eye medi be wo dometɔ aɖeke natra o. Ðee nàte ŋu akpe ɖe hamea ŋu be “woalé ɖe” amesiwo gbɔdzɔ le gbɔgbɔ me la “ŋu vevie” halase esime ŋusẽ nagaɖo wo ŋua?—Hebritɔwo 2:1.\n15 Hamemegã aɖe yi ɖasrã atsu kple asi aɖe siwo magatsɔ dzo ɖe subɔsubɔdɔa ŋu o anye ɣleti ade la kpɔ. Hamemegã la ŋlɔ bena: “Alesi hame bliboa tsɔ ɖe le eme na wo dɔmenyotɔe kple lɔlɔ̃tɔe la wɔ dɔ ɖe wo dzi ale gbegbe be eʋã wo be wotrɔ gbɔ va alẽha la me.” Aleke nɔvinyɔnu si me dzo meganɔ ɣeaɖeɣi o la se le eɖokui me le hamea me tɔwo ƒe sasrãkpɔwo ŋu? Egblɔ azɔ be: “Nusi kpe ɖe mía ŋu be dzo gaɖo mía me akee nye be nɔviŋutsu siwo va srã mí kpɔ kple nɔvinyɔnu siwo kpe ɖe wo ŋu va la dometɔ aɖeke mebu fɔ mí loo alo henya ɖe mía ŋu o. Ke boŋ wose nu gɔme na mí hetsɔ Ŋɔŋlɔawo me nyawo de dzi ƒo na mí.”\n16. Amekae le klalo ɣesiaɣi be yeakpe ɖe amesiwo hiã ŋusẽdodo la ŋu?\n16 Ẽ, Kristotɔ vava dina vevie be yeado ŋusẽ ame bubuwo. Eye ne nɔnɔmewo le tɔtrɔm le míaƒe agbe me la, ɖewohĩ mía nɔviwo hã ava do ŋusẽ mí. Gake, le nyateƒe me la, ate ŋu adzɔ be ne míele nɔnɔme sesẽ aɖe me tom la, míakpɔ ame aɖeke wòado ŋusẽ mí o. Ke hã, Ŋusẽtsoƒe aɖe ya li, si li ɣesiaɣi eye wòlɔ̃ faa be yeana kpekpeɖeŋu mí ɣeawokatãɣi—eyae nye Yehowa Mawu.—Psalmo 27:10.\nYehowa—Ŋusẽtsoƒe si Ƒo Ðesiaɖe Ta\n17, 18. Mɔ kawo nue Yehowa do ŋusẽ Via, Yesu Kristo, le?\n17 Esime woklã Yesu ɖe atia ŋu la, edo ɣli be: “Fofo, asiwò me metsɔ nye gbɔgbɔ la de.” (Luka 23:46) Eye wòku. Gaƒoƒo ʋɛ aɖewo do ŋgɔ la, wòlée eye exɔlɔ̃ veviwo gblẽe ɖi hesi dzo le vɔvɔ̃ ta. (Mateo 26:56) Yesu tsi anyi eye Ŋusẽtsoƒe ɖeka pɛ—Fofoa si le dziƒo—koe susɔ nɛ. Ke hã, eƒe kaka ɖe Yehowa dzi mezu dzodzro o. Yehowa ŋutɔ kpe ɖe Yesu ŋu nuteƒewɔwɔtɔe tsɔ ɖo nuteƒe si wòwɔ na Fofoa teƒe nɛ.—Psalmo 18:26; Hebritɔwo 7:26.\n18 Le Yesu ƒe anyigba dzi subɔsubɔdɔa katã me la, Yehowa na nusiwo Via hiã bene wòate ŋu alé eƒe nuteƒewɔwɔ me ɖe asi lae vaseɖe eƒe gbɔgbɔ mamlɛa dzi. Le kpɔɖeŋu me, le Yesu ƒe nyɔnyrɔxɔxɔ, si wòtsɔ dze eƒe subɔsubɔdɔa gɔmee, megbe teti la, ese Fofoa ƒe gbe wògblɔ be Yekpɔ ŋudzedze ɖe eŋu eye wòɖo kpe Eƒe lɔlɔ̃ dzi nɛ. Esime Yesu hiã kpekpeɖeŋu la, Yehowa dɔ mawudɔlawo ɖo ɖa be woava do ŋusẽe. Esime Yesu dze ŋgɔ eƒe dodokpɔ sesẽtɔ le eƒe anyigba dzi gbenɔnɔ ƒe nuwuwu me la, Yehowa ɖo to se eƒe kokoƒoƒowo kple kukuɖeɖewo. Esiawo katã ado ŋusẽe godoo.—Marko 1:11, 13; Luka 22:43.\n19, 20. Aleke míate ŋu aka ɖe edzii be Yehowa ado ŋusẽ mí le míaƒe hiãɣiwo?\n19 Yehowa di hã be yeanye míaƒe Ŋusẽtsoƒe gãtɔ kekeake. (Kronika II, 16:9) Ŋusẽwo katã Tsoƒe vavã la ate ŋu ava zu ŋusẽdoamela le míaƒe hiãɣiwo. (Yesaya 40:26) Aʋawɔwɔ, hiãkame, dɔléle, ku, alo mía ŋutɔwo ƒe blibomademade ate ŋu ana nu nati kɔ na mí vevie. Ne agbe me tetekpɔwo zu “futɔ kako” hele mía dzi kpem la, Yehowa ate ŋu anye míaƒe ŋusẽ kple míaƒe ŋutete. (Psalmo 18:18; Mose II, 15:2) Kpekpeɖeŋunu sẽŋu aɖe le esi na mí—eƒe gbɔgbɔ kɔkɔea. Yehowa ate ŋu ato eƒe gbɔgbɔa dzi ado ‘ŋusẽ ame beliwo’ ale be ‘woaɖɔ li fu abe hɔ̃ ene.’—Yesaya 40:29, 31.\n20 Mawu ƒe gbɔgbɔa nye ŋusẽ si sẽ wu ɖesiaɖe le xexeame godoo. Paulo gblɔ be: “Metea ŋu wɔa nuwo katã le Kristo, amesi doa ŋusẽm la me.” Ẽ, míaƒe Dziƒofofo lɔlɔ̃tɔ la ate ŋu ana “ŋusẽ ƒe agbɔsɔsɔ, si gbã go la” mí bene míate ŋu ado dzi le kuxi sesẽwo katã me vaseɖe esime wòawɔ “nuwo katã yeye” le Paradiso si ƒe ŋugbe wòdo, si tu aƒe ŋutɔ la me.—Filipitɔwo 4:13; Korintotɔwo II, 4:7; Nyaɖeɖefia 21:4, 5.\n^ mm. 4 Vine’s Complete Expository Dictionary of Old and New Testament Words, si W. E. Vine ŋlɔ gblɔ be: “Nya [pa·re·go·riʹa] ƒe dɔwɔnya fia atike siwo ɖea vevesese dzi kpɔtɔna. (‘Paregoric,’ le Eŋlisigbe me).”\n• Aleke nɔvi siwo le Roma ɖee fiae be yewonye ‘ŋusẽdoamelawo’ na Paulo?\n• Mɔ kawo nue míate ŋu anye ‘ŋusẽdoamelawo’ le le hamea me?\n• Alekee Yehowa nye míaƒe Ŋusẽtsoƒe si ƒo ɖesiaɖe ta?\nNɔviwo ɖee fia be yewonye ‘ŋusẽdoamelawo’ na Paulo to alɔdodo, dzidedeƒo, kple dɔ tsɔtsɔ nɛ nuteƒewɔwɔtɔe me\nHamemegãwo xɔa ŋgɔ le ŋusẽdodo alẽhaa me\nƉoe Ɖe Amewo Ɖoe Ɖe Amewo Mido Ŋusẽ Mia Nɔewo\nw04 5/1 axa 18-22\nÐe Wòle Be Subɔsubɔhakplɔlawo Nahe Dunya?\nÐe Akpaɖekedzimademade Xe Mɔ Ðe Kristotɔwo ƒe Lɔlɔ̃ɖeɖefia Nua?\nDzi Nenɔ Ƒowò Abe Yeremya Ene\nSɔhɛwo, Miele Dzadzram Ðo Ðe Etsɔme Ŋua?\nTogbɔ Be Metsi Ŋku Hã La, Nye Ŋkuwo Ʋu!\nBlemakamedefefewo Kple Dziɖuɖukpɔkpɔ ƒe Vevienyenye\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA May 2004\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA May 2004\nGBETAKPƆXƆ—TATA SI MÍESRƆ̃NA May 2004


Vidada aɖe ƒe Aɖaŋuɖoɖo si Me Nunya Le\nGbetakpɔxɔ—Tata Si Míesrɔ̃na | 2000-02-01\nGBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Ga Georgian German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Moore Myanmar Norwegian Ossetian Papiamento (Curaçao) Polish Portuguese Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Tatar Thai Turkish Ukrainian Urdu Vietnamese Zulu\n“Vinye, se fofowò ƒe amehehe, eye megagblẽ dawò ƒe nufiame ɖi o.”—Lododowo 1:8.\nMÍA dzilawo—mía fofo kple mía dada—ate ŋu anye dzideƒonamelawo, kpekpeɖeŋunalawo, kple aɖaŋuɖola nyuiwo na mí. Woƒo nu tso fia ɖekakpui aɖe si ŋkɔe nye Lemuel, amesi xɔ ‘ɖɔɖɔɖonya kpekpe’ aɖewo tso dadaa gbɔ ŋu le Biblia ƒe agbalẽ si nye Lododowo me. Woŋlɔ nya siawo ɖe Lododowo ta 31 lia me, eye vidada sia ƒe aɖaŋuɖoɖo siwo me nunya le la ate ŋu aɖe vi na míawo hã.—Lododowo 31:1.\nAɖaŋuɖoɖo si Sɔ na Fia\nLemuel dada dze egɔme kple biabia geɖe siwo nyɔ míaƒe ɖetsɔleme ɖe edzi be: “Oo vinye, oo nye dɔmevi, oo nye adzɔgbeɖeɖe ƒe vi!” Eƒe kukuɖeɖe zi gbɔ zi etɔ̃ ɖe alesi gbegbe wòtsi dzi vevie be ye viŋutsua nalé to ɖe yeƒe nyawo ŋu la fia. (Lododowo 31:2) Alesi gbegbe wòtsi dzi ɖe via ƒe gbɔgbɔmenyonyo ŋui nye kpɔɖeŋu nyui aɖe na dzila Kristotɔwo egbea.\nNuka ŋue vidada atsi dzi ɖo le via ƒe nyonyo me tsɔ wu le aglotutuwo kple wein nono amu blibaa, nyɔnuwo, kple hadzidzi ŋu? Lemuel dada yi nyaa gbɔ tẽ be: “Megatsɔ wò ŋusẽ na nyɔnuwo o.” Egblɔ be tsatsa le nyɔnuwo dzi nye nuwɔna si ‘gblẽa fiawo dome.’—Lododowo 31:3.\nMele be wòaɖe ŋu ɖi le ahatsunono tsitsri hã ŋu o. Dadaa xlɔ̃ nui be: “Lemuel, menye fiawo ƒe dɔ o, wein nono menye fiawo ƒe dɔ o.” Ne ahamumu dzi koe fia anɔ la, aleke eƒe susu me akɔ wòadrɔ̃ ʋɔnu si me susu le ale be “[maŋlɔ] se la be, eye wòatrɔ gbo nya na hiãtɔwo katã o”?—Lododowo 31:4-7.\nGake ne fia tsri nɔnɔme gbegblẽ siawo la, ate ŋu “[atso] afia ɖe eteƒe, eye [wòadrɔ̃] ʋɔnu na hiãtɔwo kple ame dahewo!”—Lododowo 31:8, 9.\nTogbɔ be Kristotɔ sɔhɛwo manye “fiawo” egbea o hã la, Lemuel dada ƒe aɖaŋuɖoɖoa sɔ ɖe ɣeyiɣia nu na woawo hã, ne menye ɖe wòsɔ na wo wu boŋ o. Ahatsunono, atamanono, kple gbɔdɔdɔ ƒe agbegbegblẽnɔnɔ bɔ ɖe sɔhɛwo dome egbea, eye ele vevie be Kristotɔ sɔhɛwo nalé to ɖe wo dzilawo ƒe nyawo ŋu ne wole ‘nya kpekpewo’ gblɔm na wo.\nVidadawo tɔ dzɔ be wotsia dzi ɖe alesi wo viŋutsu siwo le tsitsim la ƒe srɔ̃ɖegbenɔnɔ ava nɔ ŋu. Lemuel dada trɔ susu ɖe nyɔnu nyui ƒe nɔnɔmewo ŋu azɔ. Ðikeke mele eme o be aɖe vi geɖe na ɖekakpuiwo ne woabu nyɔnu ƒe nukpɔsusu le nya vevi sia ŋu la ŋuti.\nLe kpukpui 10 lia me la, wotsɔ “nyɔnu zazɛ̃” sɔ kple adzagba xɔasi si mebɔ o, eye ɖe wodzea agbagba blibo hafi kpɔnɛ le Biblia ƒe ɣeyiɣiwo me. Nenema ke nyɔnu zazɛ̃ kpɔkpɔ bia agbagbadzedzee. Le esi teƒe be ɖekakpui natsi klokloklo age ɖe srɔ̃ɖeɖe me la, anyo nɛ wu be wòagbɔ dzi ɖi atia wo me. Ekema anya wɔ nɛ be wòade asixɔxɔ gã nyɔnu nyui si ŋu wòake ɖo la ŋu.\nWogblɔ le nyɔnu zazɛ̃ ŋu na Lemuel be: “Srɔ̃a ɖoa dzi ɖe eŋu.” (Kpukpui 11) Ne míagblɔe bubui la, mele be srɔ̃aŋutsua nadi kokoko be ye srɔ̃ nabia gbe ye hafi awɔ nusianu si wòdi be yeawɔ o. Gake ele be srɔ̃tɔwo nalé nyawo akpɔ kple wo nɔewo hafi awɔ nyametsotso gãwo, si ƒe ɖewo ate ŋu aku ɖe nu xɔasiwo ƒeƒle alo ɖeviwo nyinyi ŋu. Dzeɖoɖo tso nya siawo ŋu ana woƒe ɖekawɔwɔ me nasẽ.\nGake dɔ geɖe li nyɔnu zazɛ̃ nawɔ. Woɖo aɖaŋuwo hegblɔ gɔmeɖosewo le kpukpui 13 vaseɖe 27 lia me siwo srɔ̃nyɔnuwo ate ŋu azã le dzidzime ɖesiaɖe me wòaɖe vi na woƒe ƒomewo. Le kpɔɖeŋu me, esi nudodowo kple xɔmenuwo ƒe asi le dzi yim bobobo la, nyɔnu zazɛ̃ ate ŋu asrɔ̃ alesi wòatsɔ eƒe asiwo awɔ dɔ ahanya gadzikpɔkpɔ ale be eƒe ƒomea me tɔwo nakpɔ awu ado eye woƒe dzedzeme nanya kpɔ. (Kpukpui 13, 19, 21, 22) Be ƒomea ƒe gazazã ɖe nuɖuɖu ŋu dzi naɖe akpɔtɔ la, eƒãa nukuwo eye meƒlea nu ko yakatsyɔ o.—Kpukpui 14, 16.\nEdze ƒã be nyɔnu sia meɖua “kuviabolo” o. Ewɔa dɔ kple kutrikuku eye ekpɔa eƒe aƒemedɔwo dzi nyuie. (Kpukpui 27) Etsɔa “ŋusẽ blaa ali dzii,” si fia be enɔa klalo be yeawɔ dɔ sesẽ. (Kpukpui 17) Efɔna hafi agu dzena hedzea eƒe ŋkekea me dɔwo gɔme, eye ewɔa dɔ kutrikukutɔe vaseɖe zã me. Ðeko wòle abe ɖe akaɖi si wòsina tsɔ kpɔa nui ne ele dɔ wɔm la metsina o ene.—Kpukpui 15, 18.\nGawu la, nyɔnu zazɛ̃ la nye gbɔgbɔmeme. Evɔ̃a Mawu eye etsɔa bubu deto kple mawusosroɖa ƒe vɔvɔ̃ subɔnɛ. (Kpukpui 30) Ekpena ɖe srɔ̃aŋutsua ŋu hã be yewoahe yewo viwo be woawo hã navɔ̃e nenema ke. Kpukpui 26 lia gblɔ be: Etsɔa “nunya” fiaa nu viawoe, eye “nufiame fafɛwo le eƒe aɖe dzi.”\nNe Lemuel ƒe nu alé dzi na nyɔnu zazɛ̃ la, ke ele nɛ be wòate ŋu atsɔ ŋutsu zazɛ̃ ƒe agbanɔamedziwo. Lemuel dada he eƒe susu yi agbanɔamedziawo dometɔ geɖe dzi.\nŊutsu zazɛ̃ axɔ kafukafu tso “anyigba dzi ame tsitsiwo” gbɔ. (Lododowo 31:23) Efia be anye ŋutsu zazɛ̃, anukwareɖila, amesi dzi woate ŋu aka ɖo, kple mawuvɔ̃la. (Mose II, 18:21; Mose V, 16:18-20) Ana be ‘woadze sii le ʋɔnudrɔ̃ƒe,’ afisi dumemetsitsiwo kpea ta ɖo kpɔa dua ƒe nyawo gbɔ. Be ‘woadze sii’ be enye mawuvɔ̃la la, ahiã be wòanye nugɔmesela si wɔa dɔ aduadu kple “anyigba dzi” me tsitsiwo, si anye le nutoa me.\nÐikeke mele eme o be nusiwo teƒe Lemuel dada ŋutɔ kpɔ dzie wònɔ te ɖo hafi ɖo ŋku alesi wòle vevie be viaŋutsua nakpɔ ŋudzedze ɖe srɔ̃anyɔnua ŋu la dzi nɛ. Mele be anyigbadzinɔla bubu aɖeke ƒe nu nalé dzi nɛ wui o. Eyata bu seselelãme si gbegbe adze le eƒe gbe me ŋu kpɔ le susu me, esi wògblɔ le amewo katã ŋkume be: “Nyɔnu zazɛ̃ geɖewo li; ke wòa èƒo wo katã ta!”—Lododowo 31:29.\nEdze ƒã be Lemuel kpɔ ŋudzedze ɖe dadaa ƒe aɖaŋuɖoɖoawo ŋu. Le kpɔɖeŋu me, míede dzesii le kpukpui 1 me be eyɔ dadaa ƒe nyawo be wonye yeƒe nyawo. Eyata ena dadaa ƒe ‘ameɖɔɖonyawo’ ɖo eƒe dzi gbɔ eye woɖe vi nɛ. Mina míatsɔ gɔmeɖose siwo le ‘nya kpekpe’ siawo me awɔ dɔe le míaƒe agbenɔnɔ me be wòaɖe vi na míawo hã.\nNyɔnu zazɛ̃ meɖua “kuviabolo” o\nƉoe Ɖe Amewo Ɖoe Ɖe Amewo Vidada aɖe ƒe Aɖaŋuɖoɖo si Me Nunya Le\nw00 2/1 axa 30-31\nNukae Ʋua Dzidzedzekpɔkpɔ ƒe Mɔ na Ame?\nDzidzedzekpɔkpɔ To Kutrikuku Me\nKpekpe Ðe Ame Ƒomeviwo Katã Ŋu le Netherlands\nVaseɖe Ɣekaɣie Ame Vɔ̃ɖiwo Anɔ Anyi?\nYehowa Mahe Ðe Megbe O\nDzidzɔkpɔkpɔ Le Míaƒe Xɔxɔ Ƒe Mawu La Me\nYehowa Nye Nye Sitsoƒe Kple Ŋusẽ


Yosua 11 | Biblia Le Internet Dzi | Xexe Yeye Gɔmeɖeɖe\nWotsrɔ̃ du siwo le dziehekpa dzi (1-15)\nYosua ƒe aʋadziɖuɖuwo ŋu nyawo ta ƒoƒo (16-23)\n11 Esi Hazor-fia Yabin nya see ko la, eɖo du ɖe Madon-fia Yobab,+ Simron-fia kple Aksaf-fia,+ 2 fia siwo le tonutowo me le dziehe, esiwo le tagba* le Kineret ƒe anyiehe, Sefela* kple Dor togbɛwo+ dzi le ɣetoɖoƒe, 3 kpakple Kanaantɔ+ siwo le ɣedzeƒe kple ɣetoɖoƒe, Amoritɔwo,+ Hititɔwo, Perizitɔwo, Yebusitɔ siwo le tonutoa me, kple Hivitɔ+ siwo le Hermon To+ la ƒe bali me le Mizpa-nyigba dzi. 4 Eya ta woho va kple woƒe aʋakɔwo katã, wosɔ gbɔ abe ƒutake ene; wova kple sɔwo kple aʋatasiaɖam gbogbo aɖewo. 5 Fia siawo katã ɖo gbe ɖi, eye wova ƒu asaɖa anyi ɖe Merom-tɔʋu la nu be yewoakpe aʋa kple Israel. 6 Yehowa gblɔ na Yosua be: “Mègavɔ̃ wo o,+ elabena etsɔ ɣealewoɣi la, mawu wo katã na Israel. Nàtso agbeka na woƒe sɔwo,+ eye nàtɔ dzo woƒe tasiaɖamwo.” 7 Yosua kple aʋawɔlaawo katã va ƒo ɖe wo dzi le vo me le Merom-tɔʋu la nu. 8 Yehowa tsɔ wo de asi na Israel,+ eye woɖu wo dzi, eye wonya wo ɖe nu va se ɖe keke Sidon Gã+ kple Misrefot-Mayim+ kpakple gbadzaƒe si le Mizpe Bali si le ɣedzeƒe la me ke, wonɔ wo wum va se ɖe esime ame aɖeke metsi agbe o.+ 9 Emegbe Yosua wɔ wo abe ale si tututu Yehowa gblɔ nɛ ene; etso agbeka na woƒe sɔwo, eye wòtɔ dzo woƒe tasiaɖamwo.+ 10 Gawu la, Yosua trɔ va xɔ Hazor, eye wòwu eƒe fia kple yi,+ elabena Hazor ye nye fiaɖuƒe siawo katã ƒe ta tsã. 11 Wowu emenɔlawo* katã kple yi hetsrɔ̃ wo gbidigbidi.+ Womegblẽ ame aɖeke ɖi o.+ Eye wòtɔ dzo Hazor. 12 Yosua xɔ fia siawo ƒe duwo katã, eye wòwu woƒe fiawo katã kple yi.+ Etsrɔ̃ wo gbidii,+ abe ale si tututu Yehowa ƒe subɔla Mose de se ene. 13 Ke Israel metɔ dzo du siwo le woƒe togbɛwo dzi la dometɔ aɖeke o, negbe Hazor koe Yosua tɔ dzoe. 14 Israel-viwo ha du siawo ƒe aboyonuwo katã kple lãwo na wo ɖokuiwo.+ Gake wowu ame sia ame kple yi va se ɖe esime wotsrɔ̃ wo dometɔ ɖe sia ɖe.+ Womena ame aɖeke tsi agbe o.+ 15 Ale si tututu Yehowa de se na eƒe subɔla Mose la, nenemae Mose de se na Yosua,+ eye nenema tututue Yosua wɔ. Ewɔ nu siwo katã ƒe se Yehowa de na Mose la pɛpɛpɛ, meɖe ɖeke le eme o.+ 16 Yosua xɔ anyigba siawo katã, tonuto la, Negeb+ blibo la, Gosen-nyigba blibo la, Sefela,+ Araba,+ Israel tonuto la kple eƒe Sefela,* 17 tso Halak To si ɖo ta Seir la gbɔ va se ɖe keke Baal-Gad+ si le Lebanon Bali me le Hermon Toa+ te ke, eye wòɖu woƒe fiawo katã dzi hewu wo. 18 Yosua wɔ aʋa kple fia siawo ɣeyiɣi didi aɖe. 19 Du aɖeke mewɔ ŋutifafa kple Israel-viwo o, negbe Hivitɔwo, ame siwo le Gibeon la ko.+ Ke wowɔ aʋa xɔ du bubuawo katã.+ 20 Elabena Yehowa ye ɖe mɔ woƒe dzi me sẽ,+ be woaho aʋa ɖe Israel ŋu, ale be wòatsrɔ̃ wo nublanuimakpɔmakpɔe.+ Ele be woatsrɔ̃ wo gbidigbidi, abe ale si tututu Yehowa de se na Mose ene.+ 21 Ɣemaɣi la, Yosua yi ɖatsrɔ̃ Anakitɔwo+ ɖa le tonuto la me, le Hebron, le Debir, le Anab, le Yuda tonuto bliboa me kple Israel tonuto bliboa katã me. Yosua tsrɔ̃ wo kple woƒe duwo gbidii.+ 22 Anakitɔ aɖeke mekpɔtɔ ɖe Israel-viwo ƒe anyigba dzi o. Negbe+ Gaza,+ Gat+ kple Asdod+ ko. 23 Ale Yosua xɔ anyigba blibo la katã, abe ale si Yehowa do ŋugbe na Mose+ ene, eye Yosua tsɔ anyigba la na Israel-viwo wotɔwotɔe wòzu woƒe domenyinu be woamae le woƒe toawo me.+ Eye anyigba la kpɔ gbɔdzɔe tso aʋawɔwɔ me.+\n^ Alo, “Araba.”\n^ Alo, “balimewo.”


Ale Si Nàwɔ Adze Biblia Xexlẽ Gɔme\nGBE BUBU Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Bengali Biak Bicol Bislama Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chuvash Cibemba Cinyanja Croatian Czech Dangme Danish Drehu Dutch Ecuador Tokunɔgbe Efik Estonian Eŋlisi Eʋegbe Fijian Finnish Fon Franse Ga Georgian German Germany Tokunɔgbe Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (Ɣi) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kabuverdianu Kachin Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mbunda Mizo Mongolian Myanmar Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Peru Tokunɔgbe Pidzin (Kamerun) Polish Ponapean Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tongan Tshiluba Tsonga Turkish Twi Tzotzil Ukrainian Umbundu Urdu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nAleke Mawɔ Adze Egɔme?\nNu kawoe akpe ɖe ŋuwò be nàdze Biblia xexlẽ gɔme wòanɔ bɔbɔe eye wòavivi nuwò? Na míalé ŋku ɖe mɔ atɔ̃ aɖewo siwo kpe ɖe ame geɖe ŋu la ŋu.\nDi teƒe si sɔ. Dze agbagba nàdi teƒe si ɖoɖoezizi le. Tsɔ susu ɖo nu si xlẽm nèle la ŋu, mègana naneke nanɔ wò susu hem o. Xlẽe le afi si nàte ŋu akpɔ nu nyuie le eye meganɔ teƒe si dzoxɔxɔ le o ale be nua xexlẽ naɖe vi na wò.\nTsɔ susu nyui xlẽe. Esi wònye be mía Fofo si le dziƒo gbɔe Biblia tso ta la, exexlẽ aɖe vi na wò wu ne èle abe ɖevi si di be yeasrɔ̃ nu tso ye dzilawo gbɔ ene. Ne susu manyomanyo aɖe le asiwò ɖe Biblia ŋu xoxo la, ke dze agbagba naɖe wo le susu me ale be Mawu nate ŋu afia nu wò.—Psalmo 25:4.\nDo gbe ɖa hafi nàxlẽ Biblia. Mawu ƒe susuwoe le Biblia me eya ta mewɔ nuku o be eyae wòle be wòakpe ɖe mía ŋu míase emenyawo gɔme. Mawu do ŋugbe be: ‘yeana gbɔgbɔ kɔkɔe ame siwo bianɛ la.’ (Luka 11:13) Gbɔgbɔ kɔkɔea ate ŋu akpe ɖe ŋuwò nàse ale si Mawu bua nuwo ŋui la gɔme. Ne ɣeyiɣiawo va le yiyim la, aʋu wò susu be nàse “Mawu ƒe nu goglowo ke hã me.”—1 Korintotɔwo 2:10.\nDze agbagba nàse nu si xlẽm nèle la gɔme. Mèganɔ du dzi le exexlẽ me o. De ŋugble le nu si xlẽm nèle la ŋu vevie. Bia nya siawo ɖokuiwò: ‘Nɔnɔme kawoe le ame si ƒe ŋutinya xlẽm mele la si? Aleke mate ŋu awɔ nu sia ŋu dɔ le nye agbe me?’\nÐo taɖodzinu aɖewo koŋ. Be Biblia xexlẽ naɖe vi na wò la, dze agbagba nàsrɔ̃ nane si akpe ɖe ŋuwò. Àte ŋu aɖo taɖodzinu siawo: ‘Medi be masrɔ̃ nu geɖe tso Mawu ŋu.’ ‘Medi be mazu ame ɖɔʋu, srɔ̃ŋutsu alo srɔ̃nyɔnu nyui.’ Emegbe xlẽ Biblia ƒe akpa siwo akpe ɖe ŋuwò be nàɖo wò taɖodzinuawo gbɔ. *\nMɔ atɔ̃ siawo akpe ɖe ŋuwò nàdze egɔme. Gake nu kae nàwɔ be Biblia xexlẽ navivi nuwò geɖe wu? Nyati si kplɔ esia ɖo afia nu siwo nàwɔ la wò.\n^ mm. 8 Ne mènya Biblia ƒe akpa si tututu nàxlẽ o la, adzɔ dzi na Yehowa Ðasefowo be yewoakpe ɖe ŋuwò.\nNA BIBLIA XEXLẼ NAÐE VI GEÐE NA WÒ\nGbɔ dzi ɖi, eye mèganɔ du dzi o\nWò susu nenɔ nu si xlẽm nèle ŋu tututu—kpɔ nuawo le susu me\nDe dzesi ale si kpukpuiawo de nu wo nɔewo me\nDi nufiame siwo le nu si xlẽm nèlea me\nƉoe Ɖe Amewo Ɖoe Ɖe Amewo Aleke Mawɔ Adze Egɔme?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ Ale Si Nàwɔ Biblia Xexlẽ Naɖe Vi Geɖe Na Wò\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ Ale Si Nàwɔ Biblia Xexlẽ Naɖe Vi Geɖe Na Wò\nƉoe Ɖe Amewo Ɖoe Ɖe Amewo GBETAKPƆXƆ Ale Si Nàwɔ Biblia Xexlẽ Naɖe Vi Geɖe Na Wò\nAle Si Nàwɔ Biblia Xexlẽ Naɖe Vi Geɖe Na Wò\nGBETAKPƆXƆ Ale Si Nàwɔ Biblia Xexlẽ Naɖe Vi Geɖe Na Wò


Aleke Yehowa Ðasefowo Kpea Asi Ðe Beléle Na Woƒe Fiaɖuƒe Akpatawo Ŋui?\nWoyɔa Mawu ƒe ŋkɔ kɔkɔe la tɔna ɖe Yehowa Ðasefowo ƒe Fiaɖuƒe Akpata ɖe sia ɖe ŋu. Eya ta míesena le mía ɖokui me be asikpekpe ɖe akpataa me dzadzraɖo ŋu be wòanɔ dzadzɛ ahanɔ nɔnɔme nyui me la nye mɔnukpɔkpɔ tɔxɛ kple míaƒe subɔsubɔ kɔkɔea ƒe akpa vevi aɖe. Ame sia ame ate ŋu awɔ akpa aɖe.\nKpɔ gome le akpataa me dzadzraɖo me le kpakpã megbe. Le kpekpe ɖe sia ɖe megbe la, edzɔa dzi na nɔviŋutsuwo kple nɔvinyɔnuwo be yewoakplɔ Fiaɖuƒe Akpataa me, adzra nugododeƒea kple aɖuɖɔɖɔƒea ɖo. Azɔ hã, wogadzraa akpata bliboa me ɖo nyuie kwasiɖa sia kwasiɖa alo ɣleti sia ɣleti. Hamemetsitsi alo subɔsubɔdɔwɔla aɖee kpɔa dɔ siawo wɔwɔ dzi, eye zi geɖe la, wozɔna ɖe mɔfiame aɖewo koŋ dzi. Le ale si hiahiãa le nu la, ame aɖewo kplɔa nu, tutua anyigba, tutua ɖi le nuwo ŋu, ɖea yiyiɖɔwo, dzɔa zikpuiawo, klɔa aɖuɖɔɖɔƒeawo kple nugododeƒeawo hewua atike ɖe teƒea, tutua fesreawo kple ahuhɔ̃eawo ŋu, tsɔa gbeɖuɖɔawo ƒua gbe alo dzraa gota ɖo. Ƒe sia ƒe la, woɖoa ŋkeke aɖe koŋ ɖi na dɔwɔwɔ tsitotsito le xɔ bliboa me kple egodo siaa ŋu. Ne míenana mía viwo hã kpea asi ɖe dɔ siawo wɔwɔ ŋu la, ekema míele kpekpem ɖe wo ŋu be woade bubu míaƒe tadeaguƒewo ŋu.—Nyagblɔla 4:17.\nKpe asi ɖe dɔ sia dɔ si hiã la wɔwɔ ŋu. Wowɔ ɖoɖo be woalé ŋku ɖe Fiaɖuƒe Akpata bliboa me kple egodo siaa ƒe nɔnɔme ŋu tsitotsito ƒe sia ƒe. Esia nana wowɔa dzadzraɖodɔ ɖe sia ɖe si wokpɔ be ehiã la bene akpataa nanɔ nɔnɔme nyui me ɣesiaɣi, ale be woagava zã ga gbogbowo ɖe dzadzraɖodɔ gãwo ŋu emegbe o. (2 Kronika 24:13; 34:10) Fiaɖuƒe Akpata si le dzadzɛ la nye teƒe si sɔ be míade ta agu na mía Mawu la le. Ne míekpɔa gome le dɔ siawo wɔwɔ me la, míeɖenɛ fiana be míelɔ̃ Yehowa eye míedea asixɔxɔ míaƒe tadeaguƒewo ŋu. (Psalmo 122:1) Esiawo katã nana nutoa me tɔwo hã ƒoa nu nyui le mía ŋu.—2 Korintotɔwo 6:3.\nNu ka tae wòle be míalé be na míaƒe tadeaguƒewo nyuie?\nÐoɖo kawoe wowɔ be Fiaɖuƒe Akpataa nanɔ dzadzɛ ɣesiaɣi?\nNu Kawoe Yia Edzi Le Míaƒe Kpekpewo Me?\nXlẽ nu tso ale si míedea ta agui la ŋu.